Haas F1 Team – Haas VF-16 – Formula1 Azərbaycanda\nF-1.AZ / Təqdimatlar / Haas F1 Team – Haas VF-16\n01:02 - 22 Fevral, 2016\nFormula1-də yeni komandanın peyda olması həmişə nadir hadisə olub, xüsusən də ABŞ-dan olan komandanın. Bir neçə il əvvəl USF1 layihəsi maliyyə və təşkilati problemlər üzündən formalaşma mərhələsində uğursuzluğa düçar oldu, ona görə də Cin Haasın çempionata şəxsi komandası ilə gəlməsi xəbəri azarkeşlər tərəfindən skeptik qarşılanmışdı, amma amerikalı biznesmen son illərin debütantlarından fərqli bir yol seçdi.\nF-1.az xəbər verir ki, Haas F1 komandası elə ilk günündən müxtəlif şirkətlərlə sıx əməkdaşlığa önəm verməyi üstün tutdu – əsas texniki tərəfdaş isə Ferrari seçildi. Çempionata gəlmək üçün əlavə bir il hazırlıq müddəti götürüldü, bütün işlər tam qrafikə uyğun yerinə yetirildi və budur, mövsümöncəsi testlərin başanmasına bir gün qalmış komanda Formula1-də debüt edəcəyi maşının studiya şəkillərini yayıb…\nVF-16 indeksi vaxtılə Cin Haasın təsis etdiyi Haas Automation şirkətinə aiddir: 1988-ci ildə şirkətin istehsal etdiyi ilk rəqəmsal proqram təminatlı avadanlıq VF-1 adlanırdı. Abbreviaturada VF hərfləri vertikal-frezer dəzgahı deməkdir, 1 rəqəmi isə dəzgahın birinci olmasını göstərirdi. Bu gün komandanın sahibi abbreviaturaya yeni məna verib…\nCin Haas: “Formula1 avtoidmanın yüksək liqasıdır, Haas Automation şirkəti isə yüksək səviyyəli dəzgahlar istehsal edir. Siz F1 kəlməsini eşidəndə dəqiq bilrsiniz ki, söhbət nədən gedir – qlobal miqyaslı yarış seriyasından, bu seriyada tətbiq olunan müasir yüksək səviyyəli texnologiyalardan, istedadlı mühəndis və konstruktorlardan.\nHaas Automation ABŞ-da nüfuzlu şirkət kimi tanınır və mən istəyirəm ki, onun haqqında bütün dünya eşitsin. Bizim brendin Formula1-lə birləşməsi beynəlxalq miqyasda biznesi genişlətməyin ən yaxşı üsuludur”.\nYeni maşın dünən trasda debüt edib – bağlı qapılar arxasında komanda “çəkiliş günü” keçirib – tərəfdaşlar və sponsorlar yeni maşından razı qalıblar, çünki maşın problemsiz 100 km məsafə qət edib. Ona görə də komandanın başçısı və sürücülər gələcəyə nikbinliklə baxırlar…\nGünter Ştayner, komandanın başçısı: “Haas Automation şirkətinin məhsulları daim təkmilləşdirilir, daha yaxşı və effektiv olurlar, ona görə də biz VF-16-nın hazırlanması zamanı Formula1-in ən effektiv maşını obrazını yaratmağa çalışdıq. Bizim kollektiv yeni və gəncdir, ona görə də biz təcrübəli komandaların işini izləyirdik ki, öz istiqamətimizi müəyyən edək.\nBiz işə təcrübəli konstruktorları cəlb etdik, onlar kişik detalları belə diqqətlə öyrənirdilər. Bizim texniki tərəfdaşımız Ferrari-dir, güc qurğusunu onlardan aldıqdan sonra maşının arxa hissəsinin konstruksiyası və ölçüsünü təyin etdik.\nQarşıdakı mövsümdə bir məqsədimiz var – xal qazanmaq. Amma başlanğıc üçün trasa çıxmaq və yarışlarda finiş görmək lazımdır, eyni zamanda, azarkeşlərin və rəqiblərimizin hörmətini qazanmalıyıq. Sonra isə xal qazanmaq istəyirik, bu, bizim son məqsədimizdir.\nBizim komandanın tarixində baş verəcək sabahkı ilk testlərdə biz gördüyümüz işin düzgün olduğuna əmin olmalıyq, bütün sistemlərin düzgün işləməsini yoxlamalıyıq. İkinci testlərdə isə sürət üzərində işləyəcəyik. Maşın tam yenidir, ona görə də ilk testlər etibarlılıq baxımından da çox vacibdir.\nƏgər problemlər yaşasaq Avstraliyaya maşınların göndərilməsinə qədər 10 gün ehtiyatımız olacaq. Ona görə də testlərdə maksimum məsafə qət etməyə çalışacayıq. Nə qədər çox məsafə qət etsək, maşın haqqında bir o qədər çox biləcəyik…”\nDebüt mövsümündə Haas komandası təcrübəli sürücülərə etibar edib. Roman Qrojan üçün qarşıdakı mövsüm yeddinci olacaq, onun komanda yoldaşı Esteban Qutyerres isə ikiillik sürücü təcrübəsindən sonra keçən ili Ferrari simulyatorlarında çalışıb, Skuderiyanın mühəndislərinə bələd olub…\nRoman Qrojan: “Hər şeydən əvvəl, biz maşını trasa çıxarmalıyıq, sonra isə tədricən təkmilləşdirməliyik. Ümid edirəm ki, testlərdə biz böyük məsafə qət edəcəyik. Komanda yenidir, mühəndislər, mexaniklər və sürücülər bir-birlərinə öyrəşməlidirlər. Maksimum məlumat toplamalıyıq və etibarlılıq problemlərini cəld həll etməyi öyrənməliyik, çünki test günləri elə də çox deyil, testlərdən dərhal sonra isə biz Melburna yola düşəcəyik.\nKomandada ilk gündən Cin Haas, Günter Ştayner və bütün əməkdaşlar tərəfindən dəstək hiss etdim. Komandada amerikalı ruhu hiss olunur, hamı tezliklə yarışlara başlamaq istəyir! Formula1-də son 30 ildə ilk dəfə ABŞ komandası peyda olub – testlərin ilk günü yeni maşını trasa çıxarmaq həyəcanlı olacaq…”\nEsteban Qutyerres: “Ehtiyat sürücü kimi bir il çalışdıqdan sonra bu gün çox həyəcanlıyam. Tezliklə starta çıxmaq istəyirəm. Maşının təkmilləşdirilməsi çox vacibdir, mövsümün startına inamla çıxmalıyıq, komanda mövsümə maksimum yaxşı hazırlaşıb.\nTestlərdə böyük məsafə qət etmək olduqca vacibdir, bütün problemlərin üzə çıxarılması lazımdır. Əlbəttə, testlərdə bizi maraqlı işlər gözləyir. Biz hələ çox iş görməliyik, ilk növbədə isə komanda daxilində effektiv qarşılıqlı əməkdaşlıq qurmalıyıq…”\nRomain Grosjean, Esteban Gutierrez, Guenther Steiner, Haas F1 Team, Gene Haas, VF-16, Haas VF-16 Paylaş


"Səbail"in yeni transferi: "Məni narahat edən Bakının güclü küləyidir" | Report.az\n"Səbail"in yeni transferi: "Məni narahat edən Bakının güclü küləyidir"\n"Səbail"in yeni transferi: "Məni narahat edən Bakının güclü küləyidir" "Bura gəlməyimə çox şadam. Bu, mənim üçün yeni təcrübədir"\n17 Fevral , 2021 19:43\n"Bura gəlməyimə çox şadam. Bu, mənim üçün yeni təcrübədir".\n"Report"un məlumatına görə, bu fikirləri "Səbail"in yeni transferi Milovan Petrovik klubun rəsmi saytına açıqlamasında "dənizçilər"ə keçidi barədə danışarkən deyib.\nŞimali Makedoniyadan olan yarımmüdafiəçi bildirib ki, komandada məşq üçün əla şərait var: "Bura gəlməzdən əvvəl "Vardar"da işləyən Toni Boqdanovski ilə məsləhətləşdim. Klub barədə ancaq pozitiv fkirlər bildirdi. Burada məni çox yaxşı qarşıladıqlarına görə hamıya təşəkkürümü bildirirəm. Hər kəs, xüsusilə də futbolçular tez adaptasiya olmağıma kömək etdilər. Komandanın mühiti əladır. Bilirəm ki, nəticələrimiz düzələndə atmosfer daha da yaxşı olacaq".\n31 yaşlı oyunçu Premyer Liqanın Şimali Makedoniya çempionatından güclü olduğunu söyləyib: "Çünki burada futbolun dinamikası və yaradılan şərait olduqca yaxşıdır. Xoşuma gələn amillərdən biri də hər xırda toxunuşa görə hakimlərin cərimə verməməsidir. Məni narahat edən yeganə məqam Bakıda bu fəsildə küləyin güclü olmasıdır. Tezliklə havaların düzəlməyini istəyirəm (gülür)".\nBakının gözəl şəhər olduğunu deyən Petrovik Azərbaycan mətbəxini tərifləyib: "Yeməklər dadlıdır və bizimkilərə oxşayır".\n"Sabah”la Azərbaycan Premyer Liqasının XVI turunun oyununa da toxunan təcrübəli yarımmüdafiəçi matçın çətin keçəcəyini vurğulayıb: "Öz oyunumuza fokuslansaq, əvvəlki səhvlərdən dərs alaraq oynasaq, şansımızın çox olacağını düşünürəm. Çünki komandamız güclüdür və burada peşəkar futbolçular çıxış edir. İnanıram ki, bu oyunda qələbə qazansaq, komandanın əhval-ruhiyyəsinə müsbət təsir edəcək. Məqsədimiz də məhz budur".\nO, azarkeşlərin tezliklə tribunalara qayıtmasını arzuladığını bildirib: "Azarkeşsiz futbol olmaz. Onların tribunalara qayıtmağını çox istəyirəm. Qələbələri onlarla birgə qeyd etmək daha gözəldir. Fanatlara demək istəyirəm ki, özlərini qoruyub, sağlamlıqlarına diqqət etsinlər. Mən inanıram ki, yaxın zamanlarda biz görüşəcəyik".\nQeyd edək ki, Milovan Petrovik "Səbail"lə cari mövsümün sonunadək müqavilə imzalayıb.\nRus versiyası Новый трансфер "Сабаиля": Меня беспокоит сильный ветер в Баку


Ermənilər Kəlbəcərdə "Sidney" şəhərciyi tikir - QANUNSUZ MƏSKUNLAŞMA - VİDEO\nSon görüşlərdə gərginliyin azaldılması və sülh danışıqlarının davam etdiriməsi ilə bağlı istəklərini bildirən Ermənistanın siyasi rəhbərliyi digər tərəfdən işğal etdikləri torpaqlarda qanunsuz məskunlama həyata keçirirlər.\nXezerxeber.az bildirir ki, işğalçı Ermənistan Kəlbəcər, Laçın, Qubadlı, Zəngilan rayonlarının qanunsuz məskunlaşdırılmasına xüsusi diqqət yetirir. Bunu Xankəndindəki separatçı rejimə mənsub nəşrlərin yaydığı məlumatdan aydın müşahidə etmək olur. Oktyabrın 15-də Livanda fəaliyyət göstərən "Artsax Ruts İnvestment" investisiya təşkilatının nümayəndələri qondarma separatçı rejimin "dövlət naziri" hesab edilən Qriqori Martirosyanla görüşərək ona planları barədə məlumat veriblər.\nƏsasən xaricdən gəlmiş erməni iş adamları Laçının Zabux kəndi ərazisində salınan "Aqavno" qəsəbəsində yeni evlərin tikintisini davam etdirəcək. Artıq 2014-cü ildən bəri orada 50 ev tikilib və bir neçə aya daha 20 evin tikintisi haqda danışıqlar gedir.\nMəsələ ilə bağlı Milli Məclisin Avstraliya ilə dostluq qrupunun üzvü deputat Sahib Alıyev bildirir ki, ermənilərin qanunsuz məskunlaşma siyasəti onların işğalçılıq planlarının bir hissəsidir və uzun illərdir bu proses davam edir.\nBundan başqa, separatçı rejimə Kəlbəcər rayon mərkəzi yaxınlığında 50 evin tikintisi barədə də sənədlər təqdim edilib. Yeni şəhərcik avstraliyalı ermənilərin dəstəyi ilə tikiləcəyindən adının "Sidney" qoyulması təklif edilib. Sahib Alıyev bildirir ki, inşa edilən yeni infrastruktur gələcəkdə Azərbaycan sakinləri tərəfindən istifadə ediləcək.\nGörüşdə son illər Kəlbəcər və Ağdərə rayonunun bir hissəsini əhatə edən "Şaumyan" və Laçın, Qubadlı, Zəngilan və Cəbrayılın bir hissəsində yaradılan "Kaşataq" adlı qondarma ərazi vahidlərində demoqrafik inkişafın baş verdiyi vurğulanıb. Ermənistanın siyasi rəhbərliyi bununla özləri də etiraf edirlər ki, onlar qanunsuz məskunlaşma həyata keçirirlər və bunun nəticəsində bəzi ərazilərdə yaşayan ermənilərin sayında ciddi artımlar var.\nAzərbaycan Xarici İşlər Nazirliyi məsələyə münasibətini açıqlayıb.\n"Azərbaycanın işğal olunmuş ərazilərdə Ermənistan tərəfindən məskunlaşmanın aparılması, demoqrafik vəziyyətin dəyişdirilməsi və digər bu kimi qeyri-qanuni əməllərin həyata keçirilməsi beynəlxalq humanitar hüququn kobud şəkildə pozulmasıdır. Beynəlxalq təşkilatlar, o cümlədən ATƏT-in Minsk Qrupunun həmsədrləri qarşısında Ermənistanın Azərbaycanın işğal olunmuş ərazilərində qeyri-qanuni əməlləri məsələsi davamlı surətdə qaldırılır", - deyə məlumatda qeyd olunur.


Artıq bir neçə gündür ki, orta məktəblərdə yeni fənn - "Ortaq türk tarixi" dərsinin tədrisi məsələsi gündəmdədir və növbəti tədris ilindən bunun fakultətiv fənn kimi keçrilməsi nəzərdə tutulur.\nHəmin kitabın ortaq türk tarixində türk xalqlarının qədim, orta əsr dövr tarixinə bütün türk dünyası üçün qəbul edilən bir baxış konsepsiyasında yazılacağı deyilir. Kitab tarixin XV əsrə qədərki dövrünü əhatə edəcək.\nMəsələ ilə bağlı Kult.az-a danışan təhsil eksperti Kamran Əsədov bildirib ki, türk dilində dərsliklər gənc nəsillərin bir-birini daha yaxşı anlamaları, sağlam əlaqələr qurması üçün vacib amildir:\n"Amma hesab edirəm ki, bu dərsliyin yazılması, istifadəyə verilməsi bir sıra ciddi problemlər yarada bilər. Hər şeydən əvvəl türk xalqlarının tarixi və qarşılıqlı münasibətləri heç də həmişə hamar, ütülü olmayıb, enişli-yoxuşlu proseslər baş verib. Tarixin XX əsrə qədər olan dövrlərində türk dövlətləri bir-biriləri ilə müharibələr aparıblar”.\nEkspert qeyd edib ki, bu faktların yenidən işıqlandırılması türk dövlətləri arasında yaranmış xoş münasibətə xələl gətirə bilər:\n"Müstəqillik bərpa edildikdən sonra türk dünyası tarixi istər orta, istərsə də ali məktəblərdə keçirilir. Orta məktəblərdə istifadə olunan tarix dərsliklərində geniş şəkildə türk dünyasının bütün dövlətləri ayrıca olaraq tədris olunur. Ali məktəblərdə bu istiqamətdə kafedralar da yaradılıb. Hətta universitetlərdə ayrıca dissertasiyalar yazılır. Azərbaycan türk dünyasının tərkib hissəsi kimi digər türk dövlətlərinə geniş şəkildə yer və önəm verir. Amma digər türkdilli dövlətlərdə, elə Türkiyə Cümhuriyyətinin özündə bu məsələ hələ yox dərəcəsindədir. Biz onlar haqqında - tarixləri, ədəbiyyatları, mədəniyyətləri barəsində kifayət qədər dərsliklərimizdə, tədris proqramımızda yer ayırsaq da, onlarda bu tədris yoxdur. Heç bir türk ölkəsinin tarix dərsliyində Azərbaycanın tarixi, mədəniyyəti, ədəbiyyatı haqqında geniş məlumat əks olunmayıb. Bizim dərsliklər isə kifayət qədər informasiya yükünə malikdir".\nEkspert vurğulayıb ki, ölkəmiz tolerant bir ölkə kimi bütün dinlərlə, millətlərə bərabər imkanlar yaradır:\n"Düzdür, bir kökdən, bir dilə mənsub olan xalqların etnik, mədəniyyət, tarix birliyindən eyni dərəcədə xəbərdar olmasına, digər tərəfdən keçmiş tarixin elə bir şəkildə təqdimatına ehtiyac var ki, bu xalqlar bir-birinə daha yaxın olsun, eyni ortaq mədəniyyətin sahibləri olduqlarını bilsinlər. Lakin burda başqa bir problem də ortaya çıxır. Belə ki, türk dünyası irili-xırdalı 120-yə yaxın dövləti əhatə edir. Bunların ortaq dərsliyi necə, hansı həcmdə ola bilər? Çünki həcm etibarilə o qədər materialı yerləşdirmək mümkün olmayacaq. Ona görə də kitabda əsas faktlar kölgədə qala bilər, ziddiyətli məqamlar verilə bilər.\nBöyük türk dövlətləri var. Ona görə də bu, əsaslı yox, sadəcə, məlumatverici dərslik ola bilər ki, onsuz da bizim dərsliklərdə kifayət qədər məlumatlar verilir. Düşünmək olar ki, belə bir dərslik türk xalqlarının bir-birinə nə qədər yaxın olduqlarını, ortaq dəyərlərinin olmasını anladacaqdır. Amma faydasından daha çox ziyanı ola bilər".\nQeyd edək ki, Türkiyədə “Ortaq türk tarixi”nin tədrisi ilə bağlı pilot layihənin artıq fəaliyyətə başladığı haqda məlumat yayılmışdı.\n2018.04.08 / 15:34


“Ordumuza nə qədər minnətdarlığımızı bildirsək də, azdır” – » SportFM.Az - İdman xəbərləri\n22:53 Cümə axşamı\n“Qarabağ”ın prezidenti Tahir Gözəl Şuşanın azad edilməsi ilə bağlı fikirlərini bölüşüb.\nSportfm.az xəbər verir ki, klubun mətbuat xidmətinə danışan prezident, Şuşanın Ermənistanın işğalından azad edilməsi ilə bağlı bunları deyib:\nTahir bəy, bu gün Azərbaycanda tarixi bir gün oldu, fikirlərinizi bizimlə bölüşməyinizi xahiş edirik.\nDoğrudan da, bu gün Azərbaycanın müstəqilliyindən bəri qızıl hərflərlə yazılmış ən mənəvi günlərdən biri, hətta birincisi oldu, hər il bu günü böyük bir bayram kimi qeyd edəcəyik. Ali Baş Komandanın böyük səbri, dahiliyi və şücaəti, ordumuzun fədakarlığı və verdiyimiz şəhidlərlə böyük zəhmətlə şanlı qələbəyə imza atıldı. Ordumuza nə qədər minnətdarlığımızı bildirsək də, azdır. 8 noyabr mənəviyyat günüdür. Qələbə günüdür! Mən daim Qarabağ döyüşlərində şəhid və qazi ailələrinə çox baş çəkmişəm. Onların məyusluğu, ürəklərində bir parçanın olmadığını, torpaqlarından çıxdıqlarından bəri vətən içində vətənsizlik yaşadıqlarını görəndə həmişə bir qüssə hissi yaşayırdım. Bu tarixi gün yüz minlərlə insanın ruhunun bədəninə qovuşması kimi onlara həyat verəcək. Demək olar ki, ruh bədənə qovuşdu və bunu çox böyük bir sevinc hissidir.\nBu qələbəyə çatmağa hansı amillər rol oynadı?\nAmillər çoxdur. Xalqımızın səbri, ali rəhbərliyə olan inamı, iqtisadiyyatımızın sabitliyi, güclülüyü, ordumuzun şücaəti, gətirilən texnologiyalar hansı ki, hərbi hədəfləri dəqiq hesablayaraq sivil əhaliyə zərər vurmadan hərbi obyektləri məhv edir. Lakin ən böyük səbəb – Azərbaycan ölkə rəhbərliyi ilə Ermənistan rəhbərliyi arasındakı fərqdir. Bizim Ali Baş Komandanın möhtəşəm səbri, müdrikliyi, ağırlığı, dahiliyi ilə, xalqın dərdlərini hiss edə-edə və ən düzgün vaxt taparaq bütün dünyanın, qonşu dövlətlərin dəstəyini alaraq torpaqları bizə qaytardı. Bu böyük bir zəfərdir. Hesab edirəm ki, ən böyük fərq iki ölkələrin liderləri arasında fərqdir. Bu bir qələbə mənbəyidir. Əlbəttə ki, verilən fədakarlıqlar, göstərilən şücaət və verilən şəhidlər bu qələbədə xüsusi rol oynadı.\nArtıq torpaqlarımız azad olunur, bundan sonra əsas nələrə diqqət etmək lazımdır?\nBundan sonra önəmli olan yaraları sarımaqdır, önəmli olan bütün işğal altında olan torpaqlarımızın azadlığı və Qarabağda sülhü bərpa etməkdir, sərhədlərimizi möhkəmləndirməkdir. Biz gərək müsbət əhval-ruhiyyəmizi yalnız 1-2 gün deyil, illərlə qoruyub saxlamalıyıq. İş adamlarımız bu torpaqlara yatırım etməlidir, hər birimizi oralarda işlər görməli, investisiyalar yatırmalıyıq. Ali Baş Komandanımz da dediyi kimi, bir yumruq kimi birik. Bu birliyimizi hər sahədə, göstərməliyik.\nDəyərli düşüncələrinizi bölüşdüyünüz üçün təşəkkürümüzü bildiririk. Sonda, demək istədiyiniz fikirlər varmı?\nBir daha Azərbaycan xalqını, Türkiyə xalqını, bütün türk dünyasını təbrik edirəm. Tarixi bir hadisə yaşayırıq. Bəzi insanlar öz ata-anasının övladlarıdır, bəziləri isə tarixin övladlarıdır. Tarix onu həyata gətirir, çünki həmin anda belə bir şəxsiyyət lazım olur. İlham Əliyev ümummilli liderimiz Heydər Əliyevin bizə bağışladığı ən böyük hədiyyədir. İlham Əliyev Heydər Əliyevin işlərinin davamçısıdır, torpaqlarımızı azad edəndir. Bir daha ümummilli liderimiz Heydər Əliyevi hörmətlə anır, ruhunun qarşısında baş əyirəm və Türkiyəyə mənəvi dəstəyinə görə bir daha təşəkkürümü bildirirəm. Azərbaycan Mədəniyyəti dostluğun, qardaşlığın, qonaqpərvərliyin , ağsaqqalların, etnik və dini toleralizmin yaratdığı birlik və çox tarixi kökü olan dünyanın nadir bir mədəniyyət nümunəsidir. Bir olaq, yumruq olaq, bahəm ölkəmizi abad edək.\n"2020-ci il xalqımız üçün zəfər ili oldu" - Rövnəq Abdullayev\n"Mən artıq çoxdan gözlərimi itirmişəm" - İlham Zəkiyev\n"Qalib Azərbaycan xalqına eşq olsun"! - Fariz Nəcəfov\n"Ali Baş Komandanın rəhbərliyi ilə qələbə nöqtəsini qoymalıyıq" - İlqar Rəhimov\nHəmkarlar İttifaqı bəyanat yaydı - "Qələbə bizimlədir, Qarabağ Azərbaycanındır!"


"Kövsər" surəsinin nazil olması | islamic mənbələri\n“Kövsər” surəsinin nazil olması\nMüşriklərin peyğəmbər haqqında cəfəngiyyat danışmaları və Quranın onlara cavabı\nMərvə yaxınlığında bir dükan var idi ki, İslam peyğəmbəri gündüzlər o dükanda bir saat əyləşərdi. Bu dükan Cəbr adında pulla alınmış xristian bir qula məxsus idi. Bəni Həzrəmi qəbiləsinin pul ilə alınmış qulu olan Cəbr bu dükanda alver edirdi. İslam peyğəmbərinin bu xristian kişi ilə münasibəti müşriklərin əlinə bəhanə verdi ki, yeni cəfəngiyyatlar irəli sürüb desinlər: Məhəmməd dediyi sözləri xristian Cəbrdən öyrənibdir və onları Məhəmmədə öyrədən də məhz odur. Allah-Təala onların cavabında bu ayəni nazil etdi: “Biz yaxşı bilirik ki, kafirlər deyirlər: Quranı peyğəmbərə öyrdən insan fəsahətsiz bir qeyri- ərəbdir. Peyğəmbər ondan öyrəndikdən sonra onu fəsahətli ərəb dilini döndərir.\nAs ibn Vail Səhmi qüreyşin nüfuzlu rəhbərlərindən və peyğəmbərin düşmənlərindən biri idi. Hər hansı bir məclisdə o həzrətdən söhbət düşəndə As deyirdi. Onunla işiniz olmasın ….. (yəni nə deyirsə desin, nə edə bilirsə etsin) O nəsli kəsilmiş bir insandır. Öldükdən sonra adı yox olacaq və siz də rahat olacaqsınız! Allah- Təala ona cavab olaraq bu mübarək surəni nazil etdi:\n“Ey Məhəmməd biz sənə kövsər əta etdik ki, (yəni Kövsər arxı) dünya və onun içərisində olanlardan daha yaxşıdır” Kövsərin böyük və daha çoxlu mənaları da vardır. Necə ki, Lübeyd, Kumeyt və Üməyyə ibn Əbi Aiz öz şerlərində bu mənaları qəsd ediblər.\nƏnəs ibn Malik bir hədisdə rəvayət edir: İslam peyğəmbərindən soruşdular: Allahın sənə əta etdiyi bu Kövsər nədir? Buyurdu: O bir arxdır ki, Səna və İylə arasındakı məsafə qədər genişdir. Onda göyün ulduzları qədər qədəhlər var. Oraya elə quşlar qonurlar ki, dəvə boynu kimi boyunları var.\nƏmr ərz etdi: Ey İslam peyğəmbəri o quşlar həmin suyun kənarında yaxşı yaşaya biləcəklərmi? Həzrət buyurdu: Onları yeyənlər, onlardan daha yaxşıdır.\nDigər bir hədisdə bu sözün arxasıyca buyurdu: Hər kim onun suyundan içsə heç vaxt susuz olmayacaq.\nMübarək “وقالو الولا انزل علیه ملک” ayəsinin nazil olma səbəbi\nƏziz İslam peyğəmbəri öz təbliğatına və insanları Allaha tərəf dəvət etməyə davam edirdi. Məkkə müşrikləri də hər gün bir söz deyirdilər. İslamın inkişafının qarşısını almaq üçün təzə iradlar irəli sürürdülər. O cümlədən Zumə ibn Əsvəd, Nəzr ibn Haris, Əsvəd ibn Əbd Yəğus, Əbi ibn Xələf və As ibn Vail o həzrətə dedilər. Ey Məhəmməd əgər sən doğurdanda Allah tərəfindən seçilmisənsə, ondan səninlə bir mələk gələr və insanlarla söhbətləşərdi! Allah- Təala bu barədə aşağıdakı ayəni nazil etdi.\n“Və onlar dedilər: “Məgər ona bir mələk endirilməli deyildirmi?” əgər biz bir mələk göndərsəydik, iş bitmiş olar və onlara bir an möhlət verilməzdi. Əgər biz onu mələk etsəydik yenə də onu bir insan qiyafəsində göndərər və ona kişilərin geyindikləri paltarı geyindirərdik…”\n“و لقد استهزی برسل من قبلک” ayəsinin nazil olması\nBir gün əziz İslam peyğəmbəri Məkkə küçələrindən keçərkən Vəlid ibn Müğeyrə Uməyyə ibn Xələf və Əbu Cəhl ilə rastlaşdı. Onlar həzrəti görən kimi məsxərə və istehza etməyə başladılar. Bunu o həddə çatdırdılar ki, peyğəmbər qəzəbləndi. Allah-Təala bu barədə aşağıdakı ayəni nazil etdi.\n“Səndən əvvəl də keçmiş ümmətlər ilahi peyğəmbərləri istehza və məsxərə edərdilər. Lakin məsxərəyə qoyanları məsxərəyə qoyduqlarının özü məhv etdi”


"Metsamor"un yaratdığı təhlükələrin Azərbaycana qarşı reallaşdırılması imkanları var - Qafqaz Xəbər Agentliyi - qafqaznews.az\n“Metsamor” Atom Elektrik Stansiyasının (AES) hərbi məqsədlər üçün istifadə imkanları genişdir. Əgər əlaqədar beynəlxalq təşkilatlar, böyük dövlətlər tərəfindən təzyiq göstərilməsə, bu stansiyanın yaratdığı təhlükələrin Azərbaycana qarşı reallaşdırılması imkanları var”.\n“Metsamor” AES-in 1-ci nəsil, yəni su ilə soyudulan atom reaktorlarına aid olduğunu deyən mütəxəssis qeyd edib ki, bu AES-in istismar müddətinin artıq bitməsinə baxmayaraq, istifadəsi davam edir.\nM.Qurbanov əlavə edib ki, “Metsamor” AES-in yaratdığı təhlükələri bir neçə qrupa bölmək olar: “Birinci təhlükə nəzarətin zəif olduğu vaxtlarda nüvə materiallarının stansiya ərazisindən çıxarılması və onların terror məqsədilə istifadəyə yönəldilməsidir. Dəfələrlə bu stansiyadan bölünən nüvə materiallarının çıxarılması halları olub. Bu stansiyadan çıxarılan bölünən nüvə materiallarının dəfələrlə Gürcüstan ərazisində saxlanılması halları olub. Yəni nəzarətin zəifliyi üzündən istifadədən çıxarılmış bölünən materialların terrorizm üçün istifadəsi real məsələdir”.\nO əlavə edib ki, bütün atom reaktorlarında olduğu kimi, “Metsamor” AES-də də külli miqdarda maye radiaktiv tullantı toplanıb: “Ötən illər ərzində toplanan bu tullantıların çəkisi min tonlarla ölçülür. Bunların saxlanılması üçün müəyyən anbarlar tikilir. Bir halda ki, stansiyanın vaxtı keçib, onda anbarlar da öz hədəf parametrlərini aşmaq üzrədirlər. Bu tipli radiaktiv tullantıların hərbi məqsədlər üçün istifadə edilə bilməsi də Ermənistan tərəfindən gizlədilmir. Yəni “çirkli bomba”lardan istifadə real məsələdir”.\nErmənistan tərəfindən “çirkli bomba”lardan istifadə təhlükəsinin olduğunu söyləyən M.Qurbanovun sözlərinə görə, belə “bomba”lar adi atom bombalarından fərqlənir. “Çirkli bomba”ların yüksək şüalanma fonu yaratmaq xüsusiyyəti var: “Çirkli bomba”lar partlamır. Onlar mərmilərə, raketlərə birləşdirilir və onlarla bərabər müəyyən ərazilərə çatdırılır. 1950-ci illərin ortalarında keçmiş SSRİ-də “çirkli bomba”ların istifadəsi haqqında böyük proqram olub. Ona görə də çox güman ki, Ermənistanın belə bombalar hazırlamaq təcrübəsi var. Çünki sovet dövründə həmin sahədə işləyənlər erməni mütəxəssislər olub. Yəni onların təcrübəsindən istifadə etmək olar. Buna görə də “çirkli bomba”lardan istifadə baxımından da real təhlükə var”.\nM.Qurbanovun sözlərinə görə, “çirkli bomba”lar əhalinin kütləvi şəkildə məhv edilməsi məqsədilə istifadə oluna bilər: “Düzdür, bu, lokal ərazilərdə ola bilər. Amma onlar kütləvi şəkildə insan tələfatına səbəb ola bilər. “Çirkli bomba”lar həm də hərbi obyektlərin – qərargahların, texnikaların və s. sıradan çıxarılması məqsədilə istifadə edilə bilər”.\nMütəxəssis əlavə edib ki, “Metsamor” AES-in nüvə tullantılarının basdırılmasından ötrü Azərbaycanın işğal olunmuş ərazilərində şərait var. Onun sözlərinə görə, tullantılar işğal altındakı dağlıq ərazilərdə – mağaralarda, faydalı qazıntılar çıxarılarkən yaranmış boşluqlarda basdırıla bilər.\nM.Qurbanov qeyd edib ki, nüvə tullantılarının Azərbaycana axıb gələn Araz və Kür çayları ilə axıdılması təhlükəsi də var.


Bakı 2015 Birinci Avropa Oyunları - İdmançılar - HULME Joe\nDoğum tarixi13/06/1997 - Macclesfield (GBR)\nİyn 2310:56 100m arxa üstə İlkin oyunlar 55.74 (1) Nəticələr _subnavres: SWM041900\nİyn 2318:41 100m arxa üstə Yarımfinal 55.36 (4) Nəticələr _subnavres: SWM041200\nİyn 2411:00 200m fərdi kompleks İlkin oyunlar 2:07.09 (7) Nəticələr _subnavres: SWM052900\nİyn 2417:30 100m arxa üstə Final 55.37 (4) Nəticələr _subnavres: SWM041100\nİyn 2510:18 200m arxa üstə İlkin oyunlar 2:01.11 (2) Nəticələr _subnavres: SWM042900\nİyn 2518:00 200m arxa üstə Yarımfinal 2:00.23 (1) Nəticələr _subnavres: SWM042200\nİyn 2609:45 50m arxa üstə İlkin oyunlar BŞLM Nəticələr _subnavres: SWM040900\nİyn 2618:29 200m arxa üstə Final 2:00.16 (5) Nəticələr _subnavres: SWM042100\nMəktəb, universitetWestwood College; Plymouth College\nBildiyi dil (lər)ingilis, fransız, alman\nKlubun adıPlymouth Leander, Plymouth\n2014-cü il Gənclər arasında Avropa Çempionatı (Dordrext), 100m arxa üstə - 6-cı yer, 200m arxa üstə - 6-cı yer, Gənclər arasında Milli çempionat, 100m arxa üstə - 2-ci, 200m arxa üstə - 2-ci yer, 200m fərdi kompleks - 2-ci yer\nHər həftə üzgüçülük dərslərimdən sonra yerli klubumda məşq edirdim və buna davam edəcəyimi düşünürdüm. Pekində səkkiz qızıl medal qazan Mixael Felps (ABŞ) mənim sevimli Olimpiya xatirəmdir. Afinada özünün iki qızıl medalını qazanan Kelli Holmes (Böyük Britaniya) mənim ilk Olimpiya xatirəmdir. Arxa üstə üzməyə daha çox üstünlük verirəm. Hər həftə hovuzda doqquz dəfə və hər bir hissə iki saat yarım olmaqla məşq edirəm. Mənə ən çox təsir göstərən şəxs anamdır; o hər zaman məni məşqlərə aparmaqla və bütün yarışlarımı izləyərək mənə dəstək olub. Keçən il ilk dəfə Britaniya millilərinə qalib gəldiyim üçün və həmin ildə iki dəfə milli çempion olduğum üçün fəxr edirəm. Mənim qəhrəmanım Rayan Loxtedir (ABŞ). O, hər zaman Felpsdən sonra ikinci yerə sahib olub, lakin öz üzərində çoxlu məşqlər edərək bir çox yarışlarda onu məğlub edib.


Ana səhifə » Müəlliflər\t» “Azadlıq” qəzeti ermənilərlə birgə Avropa oyunlarına qarşı\nHazırda öz inkişafına görə Cənubi Qafqaz regionunun lider dövləti olan Azərbaycan, eyni zamanda, milli maraqlara əsaslanan müstəqil siyasət yürütməsi ilə fərqlənir. Lakin bəzi xarici dairələr, ermənipərəst mərkəzlər Azərbaycanın müstəqil siyasət yürütməsindən, o cümlədən, ermənilər üzərində dünya miqyasında mühüm üstünlüklər əldə etməsindən narahatlıq keçirirlər. Odur ki, işğalçılığı, terrorizmi özünün dövlət siyasətinə çevirən Ermənistanı himayə etmək üçün ölkəmizə qarşı şər-böhtan kampaniyası həyata keçirən, “qara piar” kampaniyası aparan bu cür xarici mərkəzlər yalanlarını “demokratiya” və ya “insan hüquqları” anlayışları ilə pərdələməyə çalışırlar.\nƏsasən, ölkəmizin əldə etdiyi uğurlardan sonra, həmçinin, Azərbaycanda keçirilən beynəlxalq nüfuzlu tədbirlər ərəfəsində “fəallaşan” bu cür təşkilatlar hazırda da I Avropa Oyunları ərəfəsində ölkəmizə qarşı hədyanlar, yalanlar səsləndirirlər. “Human Rigts Watch”, “Amnesty İnternational”, “Freedom House” kimi təzyiq qrupları və onların Azərbaycanda “danışan dilinə” çevrilənlər erməni lobbisinin dəyirmanına su tökmək üçün əllərindən gələni “əsirgəmirlər”. Bu təşkilatların və dünya erməniliyinin xalqımıza, dövlətimizə qarşı apardığı bu təxribat xarakterli böhtan kampaniyasında yer alan “Azadlıq” qəzeti isə yenidən öz simasını Azərbaycan cəmiyyətinə göstərməkdədir.\nMəlum olduğu kimi, bir müddət öncə Avropa Siyasəti Araşdırmaları Mərkəzi (CEPS) adlanan və yuxarıda qeyd etdiyimiz təşkilatlarla eyni “mərəz”ə yoluxan, Azərbaycanın uğurlarına qarşı erməni məkri ilə silahlanan qurumun “tədqiqatçı”sı Hrant Kostanyanın ölkəmizə qarşı apardığı “qara piar” “Azadlıq” qəzetinin ən sevimli mövzusuna çevrilmişdi. Əsas məqsədi Avropa İttifaqı ölkələrinə, onların siyasi, iqtisadi münasibətlərinin araşdırılmasına aid olan bir təşkilatın - “CEPS”in məhz Kostanyanın əli ilə öz istiqamət və sahəsindən kənar məsələlərə müraciət etməsi, çağırışlar səsləndirməsi onların əsl məqsədlərindən xəbər verirdi. Birmənalı şəkildə I Avropa Oyunlarını hədəfə alan bu cür əsassız və qərəzli iddialar siyasi manipulyasiyadan başqa bir şey olmasa da, “Azadlıq” qəzetinin bu erməni yalanlarına “bəh-bəh”lə diqqət ayırması, onların fikirlərini önəmsəməsi, bu qəzetin Kostanyanla eyni zindana çəkic döyməsindən xəbər verirdi. Əslində, Azərbaycanın uğurlarına qarşı hazırlanan kampaniyaların iştirakçılarının “Azadlıq” qəzetindən tribuna kimi istifadə etməsi birinci dəfə deyil. Ölkəmiz mühüm bir uğura imza atdığı məqamda ermənilərin “Azadlıq”la işbirliyinə getməsi faktları kifayət qədər çoxdur. Və bu baxımdan Azərbaycanın kütləvi idman bayramına hazırlaşdığı bir dövrdə erməni kostanyanların “Azadlıq” qəzetinin səhifələrində “zühur” etməsi bir daha bu həqiqəti ortaya çıxartdı ki, istər “Azadlıq” qəzeti, istər “CEPS”, istərsə də onun Kostanyan adlanan “ekspert”i sinxron fəaliyyətə malikdirlər.\nƏlbəttə ki, “Azadlığ”ın ölkəmizə qarşı kampaniyalarda yer alması təkcə, Kostanyanla əməkdaşlıqla bitmir. Dünya erməniliyinə xidmət edən bütün təşkilatlar bu qəzetin əsas istinad nöqtələridir. Öz yalanlarını “insan haqları” adı altında yenidən dövriyyəyə buraxan erməni lobbisi bu dəfə “Amnesty İnternational” təşkilatının köməyinə ehtiyac duyub. Qanun pozuntularına yol verən, konkret cinayətdə ittiham olunan və məhkəmə qarşısında məsuliyyətə cəlb edilən əlaltılarını fərqli adlar altında təqdim etməyə, yalanları ilə özlərinin təxribatlarını gizlətməyə çalışanların hədəfinin birmənalı şəkildə ölkəmizdə keçiriləcək I Avropa Oyunları olduğu şübhəsizdir. Bütün dünya ictimaiyyəti Azərbaycanda insan haqlarının qanunvericiliyə əsasən ən yüksək səviyyədə təmin edildiyini və qorunduğunu bilir. Digər tərəfdən, bu gün Azərbaycanda fəaliyyət göstərən siyasi partiyalara dövlət tərəfindən hər cür şərait yaradılır, onların siyasi fəaliyyətlə məşğul olmalarına, o cümlədən, seçkilərdə iştirak etmələrinə heç bir məhdudiyyət yaradılmır. Ona görə də “Amnesty İnternational” kimi dünya erməniliyinə xidmət göstərən, “Azadlıq” qəzeti ilə eyni məqsəd uğrunda səfərbər olanların iddiaları bumeranq kimi özlərinin üzərinə qayıdır. Görəsən, bu təşkilatın eksperti niyə demir ki, Serj Sarkisyanın hakimiyyətdəki cinayətkar komandasının repressiya maşını Ermənistan vətəndaşlarının kütləvi miqrasiyasının əsas səbəblərindəndir? Və ya Avropada, Qərbdə baş verənlər, azad sözün boğulması, dini və irqi ayrı-seçkilik nə üçün “Amnesty İnternational”ın diqqətini cəlb etmir? Nə üçün “Amnesty İnternational” və onun Azərbaycandakı sözçüsü olan “Azadlıq” qəzeti bu faktlara diqqət ayırmır?\nBəli, yenə eyni koordinat, yenə eyni iddia. İnsan haqları, demokratiya kimi məfhumları əzbərləyərək özlərinin “zirehinə” çevirmək istəyən, bu ad altında milli dövlətlərə hücum çəkməyə çalışan, dövlətlərin milli iradə ilə deyil, məhz həmin imperialist güclərin iddiası ilə idarə olunmasına çalışan, ən əsası isə, Azərbaycana qarşı düşmən mövqedə olan dünya erməniliyinin havadarı qismində çıxış edən bu təşkilatların məqsədi bəllidir. Bununla yanaşı, dünya erməniliyinin apardığı anti-azərbaycançı kampaniyada iştirakı, eyni zamanda, həmin təşkilatların havasına oynayan bəzi daxili qüvvələrin “fəallığı” da təəccüblü deyil.\nDaha dəqiq desək, hazırda Azərbaycanın radikal müxalifətinin, bu düşərgənin nəzarətində olan qəzetlərin yürütdüyü siyasət, göstərdiyi fəaliyyət onların kimliyini ortaya qoyan ən əsas “faktlardır”. Azərbaycanın iqtisadi-siyasi uğurlarına qara yaxan həmin dairələr hər addımda məhz bizə düşmən olan qüvvələrin “qazanı”nı qarışdırırlar. Elə erməni kostanyanların ruporuna çevrilmiş radikalların nəzarətində olan KİV-lər də məhz ermənilərlə eyni amala xidmət edir. Bu yolda ən əsas “canfəşanlıq” göstərən isə, qeyd edildiyi kimi, birmənalı şəkildə AXCP sədri Əli Kərimlinin nəzarətində olan “Azadlıq” qəzetidir. Yəni, ermənilərlə eyni zindana çəkic vurmaq, onlarla eyni yolda “tər tökmək” sanki AXCP sədri Əli Kərimlinin nəzarətində olan bu qəzetin missiyasına çevrilib. Xarici mərkəzlərin başlatdığı bu oyunlara ermənidən daha artıq can yandırdığını sübut etmək üçün qəzet bütün vasitələrə əl atır. “Azadlıq” qəzeti ermənipərəst dairələrin səsinə səs verməklə hansı cəbhədə yer aldığını növbəti dəfə sübuta yetirir. Onların yer aldığı tərəfdə isə ermənilər və dövlətimizin düşmənləri dayanır...\nTarix: 25-04-2015 |


Avropa birinciliyində 11 boksçumuz mübarizə aparacaq – LUXLİFE.AZ\nCümə, Yanvar 24, 2020\nAvropa birinciliyində 11 boksçumuz mübarizə aparacaq\n04 Aprel 2018 Teymur Hacıyev\t0 Şərh\nAprelin 17-dən 26-dək İtaliyanın Rozeto-deli-Abrutsi şəhərində gənc boksçular arasında Avropa birinciliyi keçiriləcək. Azərbaycan yığması yarışda 11 idmançı ilə təmsil olunacaq.\n10 oğlan və 1 qız boksçudan ibarət millimiz birinciliyin hazırlıqlarını yekunlaşdırmaq üçün Apennin yarımadasına yollanıb. Turnirin təşkil olunacağı Rozeto-deli-Abrutsi şəhərində baş tutacaq 2 həftəlik təlim-məşq toplanışı yığmamızın məsul çempionata yüksək səviyyədə hazırlaşması məqsədi daşıyır.\nVaqif Şirinovun baş məşqçisi olduğu komandamız qitə birinciliyində Maqsud Xasmətov (49 kq), Həsən İbrahimov (52 kq), Nəbi İsgəndərov (56 kq), Nurlan Səfərov (60 kq), Səbuhi Abışov (64 kq), Nicat Həsənov (69 kq), Məhəmməd Yusifov (75 kq), Zaur Musayev (81 kq), İsmayıl Yaqubov (91 kq) və Vüqar Səmədovla (+91 kq) mübarizə aparacaq. Qızların yarışında isə ölkəmizi Ruhanə Məmmədova (60 kq) təmsil edəcək.\nQeyd edək ki, Avropa birinciliyi bu ilin oktyabrında Argentinanın paytaxtı Buenos Ayresdə keçiriləcək Yeniyetmələrin III Yay Olimpiya Oyunlarına lisenziya xarakteri daşıyacaq. Oğlanların yarışında 49 kq çəki dərəcəsi istisna olmaqla, digər kateqoriyalarda 2000-2001-ci il təvəllüdlü idmançılar arasında ən yaxşı nəticə göstərən Olimpiadaya vəsiqə əldə edəcək. Qızların yarışında isə 4 çəki dərəcəsində (51 kq, 57 kq, 60 kq, 75 kq) ən yaxşı yeniyetmə Buenos Ayresdə çıxış etmək hüququna yiyələnəcək.\n← “Eurovision 2018”-in açılışını Aysel Məmmədova edəcək – VİDEO\nFahriye Evcenin cazibədar geyimi – FOTO →\nLeyla Əliyeva babasını belə təbrik etdi – FOTO\nSabahdan güclü yağışlar başlayır\n15 yaşlı qız özünü binadan atdı.


MDU-nun iqtisadçıları Strateji Yol Xəritəsini müzakirə ediblər - Xəbərlər - MİNGƏÇEVİR ŞƏHƏR Icra Hakimiyyəti\nMDU-nun iqtisadçıları Strateji Yol Xəritəsini müzakirə ediblər\nMingəçevir Dövlət Universiteti İqtisadiyyat və idarəetmə fakültəsində “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri” çərçivəsində Dəyirmi masa keçirilmişdir. “Strateji yol xəritələrinin reallaşdırılmasında ali təhsil müəssisələrinin rolu və fəaliyyət istiqamətləri” mövzusunda keçirilən dəyirmi masanı giriş sözü ilə Mingəçevir Dövlət Universitetinin rektoru Akif Hacıyev açıb. Bildirib ki, dünyada gedən siyasi və iqtisadi proseslər ölkə iqtisadiyyatının rəqabət qabiliyyətini artırmaq, idxaldan asılılığı azaltmaq, ixracyönümlü qeyri-neft iqtisadiyyatının əsaslı inkişafını reallaşdırmaq, insan kapitalından səmərəli istifadə etmək kimi prioritetlərin ön plana çəkilməsini zəruri edir. Qeyd edib ki, elə buna görə də Azərbaycan Respublikasının Prezidenti İlham Əliyev “Milli iqtisadiyyat və iqtisadiyyatın əsas sektorları üzrə strateji yol xəritələri”nin təsdiq edilməsi haqqında 06 dekabr 2016-cı il tarixdə Fərman imzalamışdır. Ümumilikdə ölkənin perspektiv inkişaf hədəfləri və istiqamətlərini müəyyənləşdirən 12, o cümlədən ayrı-ayrı sektorlar üzrə isə 11 strateji yol xəritəsi qəbul edilmişdir.\nA.Hacıyev bildirib ki, strateji yol xəritələri 2016-2020-ci illər üçün iqtisadi inkişaf strategiyasını və tədbirlər planını, 2025-ci ilədək olan dövr üçün uzunmüddətli baxışı və 2025-ci ildən sonrakı dövrə hədəf baxışı özündə ehtiva edir. Layihələr açıq müzakirəyə verilib və yekun sənəd tərtib edilərkən maraqlı tərəflərin, o cümlədən vətəndaş cəmiyyəti təsisatlarının və vətəndaşların çoxsaylı rəy və təklifləri nəzərə alınıb.\nA.Hacıyev qeyd edib ki, bura Azərbaycan Respublikasının milli iqtisadiyyat perspektivi, o cümlədən, neft və qaz sənayesi (kimya məhsulları daxil olmaqla), ağır sənaye və maşınqayırma, kənd təsərrüfatı məhsullarının istehsalı və emalı, habelə kiçik və orta sahibkarlıq səviyyəsində istehlak mallarının hazırlanması, ixtisaslaşmış turizm sənayesi, logistika və ticarət, uyğun qiymətə mənzil təminatı, peşə təhsili və təlimi, maliyyə xidmətləri, telekommunikasiya və informasiya texnologiyaları və kommunal xidmətlərin (elektrik və istilik enerjisi, su və qaz) inkişafına dair strateji yol xəritələri daxildir.\nSonra dəyirmi masada ”Milli iqtisadiyyat və iqtisadiyyatın ayrı-ayrı sektorları üzrə strateji yol xəritəsi”nin Azərbaycanın sosial-iqtisadi inkişafında rolu mövzusunda Mingəçevir Dövlət Universitetinin elmi işlər üzrə prorektoru, professor Veysəl Əyyubov çıxış edib. O, 2004-2016-cı illər üzrə ölkə iqtisadiyyatı üzrə rəsmi statistik rəqəmləri təhlil edib, Azərbaycan Respublikasının Prezidenti İlham Əliyevin imzaladığı uğurlu Dövlət Proqramları, Fərman və sərəncamları haqqında ətraflı məlumat verib. V.Əyyubov qeyd edib ki, müzakirə mövzumuz milli iqtisadiyyatımızın olduqca aktual bir probleminə, davamlı inkişafın təmin olunmasında qeyri-neft sektorunun roluna həsr olunur. Bildirib ki, son illər Azərbaycan iqtisadiyyatının bir çox sahələrində, xüsusilə də qeyri-neft sektorunda nəzərə çarpan yüksəliş bir tərəfdən ölkəmizin geniş inkişaf potensialını əks etdirir, digər tərəfdən isə bu potensialdan tam istifadə olunması məqsədilə əlavə tədbirlərin həyata keçirilməsi zərurətini yaradır. “Milli iqtisadiyyat və iqtisadiyyatın əsas sektorları üzrə strateji yol xəritələrinin təsdiq edilməsi haqqında” Azərbaycan Respublikası Prezidentinin fərmanı ilə məhz bu mühüm vəzifə qarşıya qoyulub. Ona görə də yaxın illərdə iqtisadi artımın maşınqayırma, ixtisaslaşmış turizm, kənd təsərrüfatı, eləcə də digər sahələrin inkişafına nail olmaqla reallaşdırması heç bir şübhə döğurmur.\nMövzunun davamı olaraq İqtisadiyyat və idarəetmə fakültəsinin dekanı, dosent Nüşabə Qədimli çıxış edib. Qeyd edib ki, Milli iqtisadiyyat və iqtisadiyyatın əsas sektorları üzrə Strateji Yol Xəritələrində nəzərdə tutulmuş tədbirlərin icrası ilə bağlı Azərbaycan Respublikası Təhsil Nazirliyinin Strateji Planının icrasını təmin etmək məqsədilə universitet tərəfindən də tədbirlər planı hazırlanmışdır və müvafiq olaraq Mingəçevir Dövlət Universitetinin rektoru tərəfindən Tədbirlər Planının təsdiqi barədə 02.06.2017-ci il tarixli tarixli 57/1 saylı əmr imzalanmışdır.\nN.Qədimli qeyd edib ki, tədbirlər Planına uyğun olaraq fakültələrdə, kafedralarda uyğun struktur bölmələrində və ixtisas qruplarında əməli maarifləndirici tədbirlərin, konfrans, dəyirmi masa, seminarların, TEC-in tədbirlərinin keçirilməsi nəzərdə tutulub. Mingəçevir Dövlət Universiteti İqtisadiyyat və idarəetmə fakültəsi tərəfindən “Strateji yol xəritələrinin reallaşdırılmasında ali təhsil müəssisələrinin rolu və fəaliyyət istiqamətləri” mövzusunda keçirilən dəyirmi masa qeyd olunan tədbirlərdən biridir. Dəyirmi masanın məqsədi də tədbirlər planında nəzərdə tutulmuş vəzifələr və ondan irəli gələn məsələlərin müzakirəsinin aparılmasıdır.\nDosent Nüşabə Qədimli bildirib ki, Strateji yol xəritəsi uzun müddətə ölkənin mühüm hədəflərini müəyyənləşdirəcək. Azərbaycan dövləti strateji yol xəritəsini ölkəmizin bütün ərazisində tam dolğunluğu ilə həyata keçirəcək. Strateji yol xəritəsi Azərbaycanı orta gəlirli ölkədən yüksək gəlirli ölkələr sırasına qaldırmaq niyyəti daşıyır. Bunun üçün qarşıda 3 əsas məqsədin- kapital, talant, bazar prinsiplərinin gerçəkləşdirilməsi kimi mühüm vəzifə durur. Hər üç istiqamət üzrə strateji yol xəritəsi Azərbaycan dövlətinin uzunmüddətli hədəflərini müəyyənləşdirir.\nSonra “İqtisadiyyat” kafedrasının müdiri, i.f.d. Cəmilə Musayeva, baş müəllim Arif Tağıyev, Mingəçevir Sənaye Parkının baş mühəndisi, dosent Mustafa Məmmədov Yüksək ixtisaslı kadrların hazırlanmasının əmək bazarının tələblərinə uyğunlaşdırılması haqqında, “Sənayenin təşkili və idarəetmə” kafedrasının müdiri dosent Emiliya Hüseynova Universitet klasterlərinin yaradılmasına strateji yanaşma haqqında, baş müəllim Günəş Şəfaqətov və Mühəndislik fakültəsinin dekanı, dosent Vüqar Mustafayev Elmi-tədqiqat işlərinin və tədris prosesinin innovativ yönümlülüyünün yüksəldilməsinin bəzi aspektləri haqqında mövzu ətrafında müzakirələrdə çıxış etdilər.\nNatiqlər qeyd ediblər ki, davamlı iqtisadi islahatlar çərçivəsində ölkədə aparılan iqtisadi siyasət qlobal iqtisadi çağırışlara uyğun müasir konseptual yanaşmalarla daha da təkmilləşdirilib, strateji məqsədlərə uyğun sərbəst bazar münasibətlərinin və özünüinkişaf qabiliyyətinə malik sosialyönümlü, diversifikasiya olunan milli iqtisadiyyatın formalaşdırılması təmin edilib. Həyata keçirilən məqsədyönlü tədbirlər nəticəsində makroiqtisadi sabitlik qorunub saxlanılıb, qeyri-neft sahələrinin və bütövlükdə regionların tarazlı inkişafı sürətlənib, strateji valyuta ehtiyatlarından səmərəli istifadə təmin olunub, sahibkarlığa dövlət dəstəyi gücləndirilib, əlverişli biznes və investisiya mühiti formalaşıb, əhalinin sosial rifahı davamlı olaraq yaxşılaşıb. Lakin bununla belə son dövrlərdə istər regionda, istərsə də qlobal iqtisadiyyatda gedən proseslər, neft gəlirlərinin kəskin azalması, mürəkkəb xarici iqtisadi mühit ölkənin makroiqtisadi və maliyyə sabitliyinə öz təsirini göstərməkdədir. Dünyada cərəyan edən proseslərin yaratdığı yeni çağırışlara uyğunlaşmaq və mövcud qlobal iqtisadi böhranın ölkəmizə təsirini minimuma endirmək məqsədilə iqtisadi islahatların əsas strateji hədəflərinə uyğun olaraq sistem xarakterli bir sıra tədbirlərin həyata keçirilməsi, sosial-iqtisadi inkişafın cari, orta və uzunmüddətli dövrləri arasında üzvi bağlılıq və qarşılıqlı uzlaşma yaratmaqla, iqtisadi inkişafın keyfiyyətcə yeni modelinin formalaşdırılması qarşıda duran əsas prioritet vəzifələrdəndir.\nQeyd edək ki, Dəyirmi masada universitetin professor və müəllim heyətilə yanaşı, dəvət olunan Mingəçevir Sənaye Parkının, Məşğulluq Mərkəzinin, KİV-in nümayəndələri də iştirak ediblər.


Çin riski | Yeniliklər | Finkorp\n05 Sentyabr 2019 • 603\nDünya mediasında tez tez iqtisadçıların Çin iqtisadiyyatı haqda araşdırmaları və proqnozları haqda məqalələr təsadüfi deyil. Buna səbəb isə dünya iqtisadiyyatının Çindən asılı olması halıdır. Bizdə bu məsləni qısa olaraq araşdırdıq və sizə təqdim edirik.\nÇin ABŞ – a nisbətən dünya ÜDM – sində daha az yer tutur ( ABŞ 24% tutursa, Çin 16% ). Səhm bazarının kapitallaşmasıda ABŞ – dan 5 dəfə azdır.\nAncaq bir fakt var ki, Çini dünya iqtisadi mühərrikində çox vacib detala çevirir. Bu səbəbdən əmanətlərinin güvənliyini düşünən insanlar və Çinlə biznes əlaqələri olan ölkələrin vətəndaşlarına Çin haqda iqtisadi xəbərləri izləmək vacibdir.\nÇini çox zaman dünya fabrikası adlandırırlar. Buna səbəb, onların böyük səviyyədə məhsul istehsal etməsidir. Çin istehsalatı dünya sənayesnin 20% - ni təşkil edir. Bu fakt iqtisadi güc baxımından gözəl görsənsədə, “medalın” digər üzü də var. Çox istehsal etmək üçün daha çox xam mal almalısan. Digər ölkələrlə nisbətdə Çin daha çox xam malı Rusiyadan alır bu isə öz növbəsində medalın digər üzünü Rusiya üçün riskli edir. Qısa sözlə rusiya eksportu üçün Çin bazarının özünü yaxşı hiss etməsi vacibdir.\nÇinin dünya işlərində payı\nÇin dünya neftinin 13% - ni istifadə edir ( təkcə Çin və Hindistan son 15 ildə nefdən istifadəni dayandaman artırırlar, ABŞ və Avropa isə ya azaldırlar yada olduğu kimi saxlayırlar). Dünya enerjisinin 23% - da məhz Çin istifadə edir ( buna görədə enerjiyə olan tələbatın artmasında birbaşa məsuliyyə daşıyır ).\nİrəlidə daha marağlıdı. Çin dünya üzrə istehsal olunan, mis, aluminimum, bürünc, nikel və.s əmtəə məhsullarının yarısını alır. YARISINI!\nƏn maraqlısıda budur ki, əgər 2000 – ci ildən buyana Çini siyahıdan çıxarsaq görərik ki, digər dünya ölkələrinin bu məhsullarda alışları demək olar ki, dəyişməyib. Çin və məhz o, 20 illik bu metallara olan tələbatın və artımın səbəbkarıdır. Rusiyanın isə son ildə eksportunun 65% - ni bu metallar təşkil edir.\nÇinin ABŞ tariflərinə qarşı cavablarından biridə milli valyutasını yəni Yuanı devalvasiya etmək planı oldu. Bununlada onlar düşən eksportu kompensasiya edirlər və öz istehsalçılarının marjalarını dəstəkləyirlər. Ancaq buradada əks effekt ola bilər. Baxmayaraq ki, devalvasiya eksporta dəstək verir və iqtisadiyyatı stimulə edir, korporasiysalar bundan əziyyət çəkə bilərlər. Sonuncu dəfə 2015 – ci ildə yüngül devalvasiya, ölkədən sürətlə kapitalın çəkilməsinə gətirib çıxarmışdı. Kapitalın çıxması isə, valyutanın zəifləməsinə birazda dəstək vermişdi və qiymət 6.21 həddini keçmişdi. İnidiki devalvasiyanın neqativ aspektlərindən biri isə, şirkətlərin böyük miqdarda dollarda xarici borclarının olmasıdır ( şəkilə diqqət edin ).\nSual isə belədir – Əgər Çinin problemləri artarsa və onlar valyutalarını devalvasiya etməkdə davam edərlərsə, bu neft və metalların qiymətinə necə təsir edəcək? Bu halda fond bazarlarında nə baş verəcək?


50-dək avtobus sürücüsü cərimələnib - FOTO - Report.az\n50-dək avtobus sürücüsü cərimələnib - FOTO\n24 Aprel, 2015 11:00\nBakı. 24 aprel. REPORT.AZ/ Gəncədə ictimai nəqliyyat vasitələrini idarə edən sürücülərə qarşı növbəti reydlər keçirilib. “Report” xəbər verir ki, “1 saylı Regional Nəqliyyat Departamenti” MMC əməkdaşları və Dövlət Yol Polisinin (DYP) təşkil etdiyi nəzarət tədbirləri şəhərin mərkəzini və müxtəlif ərazilərini əhatə edib. Məqsəd marşrutları sənədsiz idarə edən və yol hərəkəti qaydalarına əməl etməyən sürücüləri aşkarlamaq olub.\nReydlər zamanı bəzi sürücülərin nəqliyyat vasitəsini heç bir sənədi olmadan idarə etdiyi məlum olub. Sürücülərin yol hərəkəti qaydalarını kobud şəkildə pozaraq dayanacaqlardan kənarda sərnişin götürüb-düşürməsi halları da aşkarlanıb. Qaydaları pozan 50-yə yaxın sürücü inzibati qaydada cərimə olunub.


Ana səhifə » Sosial » Gəncədə iğtişaşların qarşısını alarkən şəhid olan polis əməkdaşları ilə vida mərasimi keçirilib\nAZƏRTAC-ın bölgə müxbiri xəbər verir ki, şəhid polis əməkdaşları - Gəncə Şəhər Baş Polis İdarəsinin rəis müavini, polis polkovniki İlqar Balakişiyev və Nizami Rayon Polis İdarəsinin rəis müavini, polis polkovnik-leytenantı Səməd Abbasov ilə Gəncənin Şəhidlər xiyabanında keçirilən vida mərasimində daxili işlər nazirinin müavini, polis general-leytenantı Oruc Zalov, nazirliyin digər yüksək vəzifəli şəxsləri, Gəncə Şəhər İcra Hakimiyyətinin rəhbərliyi və şəhər ictimaiyyətinin nümayəndələri iştirak ediblər.\nDaxili işlər nazirinin müavini, polis general-leytenantı Oruc Zalov vida mərasimindəki çıxışında bildirib ki, polis əməkdaşları Gəncədə və ölkədə sabitliyin qorunması üçün öz andlarına sadiq qalıb, dövlətçiliyə sədaqət göstəriblər. Onlar şəhidlik zirvəsinə yüksələrək minlərlə insana bildiriblər ki, cinayətkarlığa aman verilməyəcək.\nDaxili işlər nazirinin müavini deyib ki, şəhid olan zabitlər polis şərəfini ləyaqətlə qoruyublar. Hər iki polis əməkdaşı uzun illər daxili işlər orqanlarında şərəflə xidmət ediblər. Onlar nümunəvi xidmətləri ilə sübut ediblər ki, əsl polis necə olur. Hər iki polis qardaşımızı bu gün son mənzilə yola salırıq. Bu, bizim üçün, gəncəlilər üçün böyük itkidir. Lakin mən inanıram ki, İlqar Balakişiyev və Səməd Abbasovun xatirəsi heç vaxt yaddan çıxmayacaq. Onların keçdiyi şərəfli xidmət yolu yoldaşları, Gəncə sakinləri tərəfindən daim xatırlanacaq.\nVida mərasimində çıxış edən Gəncə Şəhər Baş Polis İdarəsinin rəisi Faiq Şabanov bildirib ki, iyulun 10-da radikal dini yönümlü bir qrup şəxs Gəncə Şəhər İcra Hakimiyyətinin inzibati binasının qarşısındakı meydana toplaşaraq asayişi kobud şəkildə pozmağa cəhd göstərib. Qanunsuz hərəkətlərin qarşısı alınarkən xidməti vəzifələrini yerinə yetirən polis zabitləri İlqar Balakişiyev və Səməd Abbasov radikal ünsürlərin kəsici-deşici alətlərlə yetirdikləri zərbələr nəticəsində şəhidlik zirvəsinə yüksəliblər.\nHər iki polis əməkdaşının uzun illərdən bəri daxili işlər orqanlarında çalışdığını vurğulayan Faiq Şabanov deyib ki, onlar həmişə Azərbaycan dövlətinə sədaqətlə xidmət ediblər: “Ona görə də hər iki polis əməkdaşı xidmətlərində fərqləndiklərinə görə müxtəlif illərdə təltif olunublar. Həm İlqar Balakişiyevin, həm də Səməd Abbasovun qətlə yetirilməsi bütün polis əməkdaşları üçün böyük itkidir. Allah hər iki polisimizə rəhmət eləsin”.\nAMEA-nın Gəncə Bölməsinin akademik-katibi Fuad Əliyev Gəncədə asayişin qorunması və qanlı iğtişaşın qarşısının alınması zamanı xidməti vəzifələrini yerinə yetirən və Azərbaycan polisinin adını uca tutan hər iki şəhidin ruhunu bütün şəhər sakinlərinin minnətdarlıqla yad etdiklərini deyib.\n“Bu gün Azərbaycan sürətlə inkişaf edir, ölkəmizdə sabitlik, əmin-amanlıq hökm sürür. Ona görə də Azərbaycanın bu cür inkişafını istəməyən qüvvələr öz məkrli əməllərini həyata keçirmək üçün belə təxribata əl atıblar. Onlar öz əməllərini həyata keçirmək üçün Gəncə şəhərini seçiblər. Lakin niyyətlərinə nail olmadılar. Mən ölkədə, o cümlədən Gəncədə yaradılan əmin-amanlığa, sabitliyə görə Azərbaycan polisinə minnətdarlığımı bildirir, şəhid polislərimizə Allahdan rəhmət diləyirəm”, - deyə Fuad Əliyev qeyd edib.\nAzərbaycan Dövlət Aqrar Universitetinin rektoru İbrahim Cəfərov çıxışında diqqəti bu il Azərbaycan Xalq Cümhuriyyətinin və Silahlı Qüvvələrin yaradılmasının 100 illiyinin qeyd olunmasına, iyunun 26-da hərbi paradın keçirilməsinə və ən müasir silahların həmin paradda nümayiş etdirilməsinə yönəldərək bildirib ki, dövlətimizin hərbi qüdrətinin nümayişi xaricdə və daxildə olan pozucu qüvvələr tərəfindən narahatlıqla qarşılanıb. Təsadüfi deyil ki, həmin qüvvələr respublikamızda, eləcə də onun ikinci böyük şəhəri olan Gəncədə sabitliyi pozmaq, iğtişaş yaratmaq üçün fəaliyyətə keçiblər. Şəhərdə törədilən cinayət əməlləri, ümumilikdə, ölkədə xaos, anarxiya yaratmaq istəyən qüvvələrin məqsədinə xidmət edir. Bu əməllər polisə qarşı deyil, Azərbaycanın dövlət müstəqilliyinə qarşı yönələn xain əməllərdir. Bu gün hər bir gəncəli, hər bir Azərbaycan vətəndaşı Prezidentimizin yanındadır. Mən əminəm ki, Azərbaycanın dövlət müstəqilliyinə uzanan bu çirkin əllər qısa zamanda kəsiləcək, cinayətkarlar qanun qarşısında cavab verəcəklər.\nSonra Gəncə Şəhər İcra Hakimiyyəti başçısının birinci müavini Elnur Rzayev, “Gəncənin səsi” qəzetinin baş redaktoru Rəfiqə Sadıqova, Gəncə Şəhər Gənclər və İdman Şöbəsinin rəisi Müşfiq Cəfərov və şəhid Səməd Abbasovun qardaşı, Qafqaz Müsəlmanları İdarəsinin Gəncə bölgəsi üzrə səlahiyyətli nümayəndəsi hacı Tahir Abbasov çıxış edərək bildiriblər ki, Azərbaycan polisi cinayətkarlara öz çirkin əməllərini həyata keçirməyə heç zaman imkan verməyəcək. Bu cür mənfur əməllərin qarşısı qətiyyətlə alınacaq. Ölkədə əmin-amanlığın, sabitliyin pozulmasına imkan verilməyəcək. İndi bütün gəncəlilərin əsas istəyi həmin qüvvələrin tez bir zamanda aşkarlanması, zərərsizləşdirilməsi və qanunla cinayət məsuliyyətinə cəlb edilməsidir. Gəncəlilər müstəqil dövlətimizin, dövlətçiliyimizin və Prezidentimizin daim yanında olub və olacaqlar.\nVida mərasimindən sonra şəhid polis əməkdaşları Gəncədəki Şəhidlər xiyabanında torpağa tapşırılıb.\nQeyd edək ki, iyulun 10-da saat 20 radələrində 150-200 nəfərdən ibarət radikal dini yönümlü bir qrup şəxs Gəncə Şəhər İcra Hakimiyyətinin inzibati binasının önündəki meydana toplaşaraq asayişi kobud şəkildə pozmağa cəhd göstərib. Xidməti vəzifələrini yerinə yetirən polis əməkdaşlarının xəbərdarlığına məhəl qoymayan qanunazidd hərəkətlərin iştirakçıları özləri ilə gətirdikləri küt və kəsici-deşici alətlərlə asayiş keşikçilərinə müqavimət göstəriblər.


Tramp, kralı "döşündən qan gələnə qədər sağdı": 350 milyard dollarlıq “süd” » YeniSözçü qəzeti\nTramp, kralı "döşündən qan gələnə qədər sağdı": 350 milyard dollarlıq “süd”\nİlk xarici səfərini Səudiyyə Ərəbistanına edən Trampla ölkə kralı Salman arasında ümumi dəyəri 100 milyardlarla ölçülən hərbi müqavilə imzalayıb.\nOvqat.com xəbər verir ki, müqavilədə qarşıdakı 10 il ərzində Səudiyyə Ərəbistanının ABŞ-dan 350 milyard dollarlıq silah alması nəzərdə tutulur.\nMaraqlıdır ki, liderlər ABŞ müdafiə sənayesində onminlərlə yeni iş yeri yaratmaq məqsədilə "əməkdaşlıq sazişi və xüsusi sektor müqavilələri imzaladıqlarını” da gizlətməyə ehtiyac duymayıblar.\nHalbuki, Trampın səfərindən əvvəl rəsmi Riyad ölkə silah sənayesini gücləndirmək üçün ciddi investisiyalar yatıracağını və silah idxalatını azaldacağını bildirmişdi. Trampın səfəri zamanı isə bu qədər böyükhəcmli silah alış-verişini nəzərdə tutan müqavilələrin imzalanması Riyada bu imkanın verilmədiyi mənasına gəlir.\nDünyanın ən böyük silah alıcılarından olan Səudiyyə Ərəbistanı öz cəbbəxana ehtiyaclarının cəmi 2%-ni yerli istehsalın gücünə təmin edir. Digər 98%-in böyük qismini isə ABŞ-dan alır. Bir növ ABŞ silah fabrikalarının ən böyük müştərilərindən olan Səudiyyə Ərəbistanının öz müdafiə sənayesini qurması, təbii ki, Vaşinqtona sərf etməzdi.\nBəlkə də iki dövlət arasında indiyədək ən böyük silah ticarəti müqaviləsinin Tramp hakimiyyətinin ilk dövründə imzalanması gözlənilməz deyildi. ABŞ-ın yeni prezidenti hələ seçkiqabağı təşviqat zamanı Səudiyyə Ərəbistanını təhdid etmişdi; krallığı sağmal inəyə bənzədərək, nə qədər ki canında can var, onu döşündən qan gələnədək sağacaqlarını, südü quruyandan sonra isə kəsəcəklərini demişdi. Bununla da krallığa "südünü bol elə ha, yoxsa sənin süddən kəsildiyini düşünə və bıcağımızı itilədə bilərik” mesajını vermişdi. Trampın ilk xarici səfərində 100 milyarlardla dollarlıq müqavilələrin imzalanması Riyadın bu mesajı "tutduğunu” göstərir.\nABŞ-ın sabiq prezidenti Barak Obamanın Səudiyyə Ərəbistanını "etibarsız ölkə” kimi xarakterizə etməsiylə pozulan dövlətlərarası münasibətləri Trampın səfəriylə yenidən bərpa edəcəklərini düşünən və bu səfəri toy-bayramla qarşılayan krallıq rəsmilərini ən çox sevindirən isə yeni ağanın İranla bağlı mövqeyidir; xüsusilə son zamanlar İrana qarşı sərt ifadələr işlədən və onu təhdid edən Tramp Riyada böyük ümidlər verir. Krallıq rəsmiləri Yaxın Şərqin liderliyini əldə saxlamaq üçün əsas rəqibləri olan İranı, nəhayət, sıradan çıxara biləcəklərini düşünürlər. Bu ümid ABŞ prezidentinin səfəri zamanı Riyad küçələrini bəzəyən şəkillərdə də öz əksini tapmışdı. Kralla prezidentin qoşa şəkilinin altında yazılan "birlikdə qələbə qazanacağıq” cümlələri də məhz bu ümiddən doğurdu.\nABŞ-ın Yaxın Şərq siyasətinin mahiyyətinə nəzər salanda isə həmin ümidlərin sabun köpüyündən ibarət olduğunu görürük. Ümumiyyətlə, dünyanın müxtəlif regionlarındakı rəqabət mühitindən faydalanmaq yolunu tutan ABŞ xarici siyasətini müəyyənləşdirən strateqlər bu şəraitin ortadan qalxmasıyla özlərinin də dünya hegemonluğuna son qoyulacağını yaxşı bilirlər. Odur ki, üzdə birinin, daldada digərinin müttəfiqinə çevrilirlər.\nBu ikibaşlı siyasətin ən bariz nümunəsini Yaxın Şərqdə və özəlliklə də İrana qarşı yürüdüldüyü məlumdur. İran İslam Respublikası qurulandan sonra şah dövrünün ən yaxın strateji müttəfiqi sayılan ABŞ-ın bu ölkədən qovulmasını həzm edə bilməyən Vaşinqton bunun qisasını İraqı müharibəyə təşviq edərək almışdı. 8 il davam edən bu qanlı müharibənin isə qazananı ABŞ və hazırkı nəticə etibarilə İran olmuşdu. Bütün beynəlxalq şəraitin və silah gücünün uyğun olmasına baxmayaraq, İraqın bir addım belə, irəliləyə bilməməsinin sirri sonradan "İranqeyt” qalmaqalıyla ortaya çıxmışdı. Məlum olmuşdu ki, ABŞ bir tərəfdən İraqı dəstəklədiyi kimi, digər tərəfdən də İsrailin əliylə İrana külli miqdarda silah satırmış. Həmin vaxt bütün dünyanı təəccübləndirən bu skandalı dövrün ABŞ prezidenti Reqan belə, etiraf etmək məcburiyyətində qalmışdı.\nSözsüz ki, o dövrdə İrana silah satılmasının yeganə səbəbi pul qazanmaq da deyildi. Regionda qüvvələr nisbətini heç kimin üstünlük qazanmayacağı səviyyədə tənzimləmək və tarazlığı qorumaq digər səbəblərdən biri idi. 1985-86-ci ildə baş verən skandaldan qısa müddət sonra İraq prezidenti Səddam Hüseyn ABŞ-ın əsas düşməni halına gəlmiş və I körfəz müharibəsiylə sarsıdıcı zərbəyə məruz qalmışdı. Daha sonrakı proseslərdə isə Səddam Hüseyn hakimiyyəti məhv olunmuş, İraqın yüyəni İrana verilmişdi. Nədən ki, Yaxın Şərqdə daha böyük rəqabətlərə yol açacaq yeni tarazlıq qurulmalı idi. Bu tarazlığın bir tərəfində şiə İran, digər tərəfində isə sünniləri maliyyələşdirən Səudiyyə Ərəbistanı dayanmalı idi.\nYaxın Şərqdəki bu əzəli rəqabət isə ABŞ-a bir çox cəhətlərdən sərf edir. Regionu qan gölündə boğan məzhəb müharibələri istər-istəməz həm İsraili müsəlmanların hədəfi olmaqdan çıxarır, İslam dünyasını daxili çarpışmalara sövq edərək, zəiflədir, həm ABŞ-ı bütün tərəflərin, nə qədər nifrət etmələrinə baxmayaraq, sığınacağı qucaq halına gətirir, həm də onun silah sənayesinə milyardlarla dollarlıq sərvət qazandırır. Təsəvvür edin, əgər sünni-şiə düşmənçiliyi ortadan qalxar, tərəflərdən hər hansı biri digəri üzərində tam və qəti qələbə qazanardısa, kral Salman prezident Trampdan 350 milyard dollarlıq silah alardımı?\nMəsələyə bu konteksdən yanaşanda cənab Trampın seçkiqabağı çıxışında da qeyd etdiyi kimi, ilk xarici səfərində kral Salmanı döşündən qan gələnə qədər sağdığı məlum olur.\nABŞ və Səudiyyə arasında 110 milyardlıq silah sazişi –İrana qarşı yeni hədə?\nRusiya və ABŞ silah ixracatı üzrə liderdir –Araşdırma\nBakı Ali Neft Məktəbində Koreya şirkətinin prezidenti ilə görüş keçirilib – Memorandum imzalanıb FOTO\nYasamalda bir gecədə 15 maşın qarət olundu - Onlardan biri ATV-nin əməkdaşınındır - FOTO


Hər bir sürücünün mühərrik yağını yoxlama zamanı etdiyi SƏHVLƏR – Yenicag.Az\nAna Səhifə Maraqlı Hər bir sürücünün mühərrik yağını yoxlama zamanı etdiyi SƏHVLƏR\nHər bir sürücünün mühərrik yağını yoxlama zamanı etdiyi SƏHVLƏR\nYeni Çağ Media Qrupu – Yanvar 31, 2019 - 14:48\nAdi mühərrik yağını yoxlayan zaman mühərrikə ziyan vurmaq olar.\nYenicag.az xəbər verir ki, bu hərəkəti edən zaman buraxdığımız kobud səhvlər mühərrikə ciddi ziyan vurur. Bu gün oxuculara bu barədə məlumat verəcəyik.\nDüzgün olmayan yer seçimi\nƏgər siz həqiqətən də mühərrikdəki yağın vəziyyətini yoxlamaq istəyirsinizsə, bu iş üçün uyğun yer seçin. Bunun üçün hamar yerdə maşını saxlayın. Dikdə və çuxur olan yerdə saxlamayın. Maşın düz dayanmalıdır, əks halda nəticə düzgün sayılmayacaq.\nBir çox hallarda bəzi sürücülər mühərrikdəki yağı səhər, soyuq mühərrikdə yoxlayırlar. Bu isə kobud səhvdir. Əslində maşının mühərriki “qızmalıdır” və bundan sonra mühərriki yoxlamaq olar. Təbii ki, istisna hallar da var. Əgər yağı yoxlayan şupda xüsusi “hot” (isti) və “cold” (soyuq) göstəriciləri varsa, soyuq mühərrikdə yoxlamaq problem olmaz.\nDigər geniş yayılan səhvlərdən biri də mühərriki söndürən kimi yağı yoxlamaqdır. Bu da kobud səhvdir. Bu prosedurda mühərriki söndürəndən sonra 10-15 dəiqəq yoxlamaq lazımdır. Çünki yağ karterə axıb qurtarmalıdır. Bu zaman real nəticə əldə etmək olar.\nŞupu birinci dəfə çıxardıqdan sonra onu əski və ya salfetlə silərək yenidən mühərrikə salmaq lazımdır. Bir neçə saniyə gözlədikdən sonra şupu yenidən çıxarıb baxmaq lazımdır.\nBir çox sürücü elə bilir ki, maksimum nöqtəsinə baxmaqla işi bitmiş hesab etmək olar. Əslində isə ideal göstərici minimumla maksimum göstəriciləri arasında olan səviyyədir./Ölkə.az/\nmühərrik, Səhv, sürücü, yağ,\nOturaraq işləyənlərə xəbərdarlıq: İflic riskini artırır


İki hekayə » Joy.az - Bizimlə daha rəngarəng\nO, daha çox mərhəmətlə baxırdı...\nÇox itki vermişdilər. Ona görə də, general kəndi bombalamağı əmr etdi. Sonra kəndi mühasirəyə aldılar. Əsgərlər evləri bir-bir gəzib yoxlamağa başladılar. Sağ addam qalmadığına əmin olduqdan sonra kənddən uzaqllaşmağı qərara aldılar. Bu vaxt evlərin arasından bir atəş səsi eşidildi. Dəhşətli bombardıman yenidən başladı. Bir azdan hər tərəfə ölüm səssizliyi çökdü. Əsgərlər yenə evlərə girib bir-bir yoxladılar. Çox keçməmiş xarabalıqlar arasında əlində köhnə bir tüfəng olan çəlimsiz bir uşaq gördülər. Uşağı birbaşa generalın yanına apardılar. Generalın sağ gözü qoyma idi. Bi anlığa generalın uşağa yazığı gəldi. Və onu xilas etmək üçün:\n-Əgər hansı gözümün həqiqi olduğunu bilsən, səni öldürməyəcəyəm-dedi.\nUşaq diqqətlə generalın gözlərinə baxdı və heç tərəddüd etmədən:\n-Ola bilməz! Sağ gözümün qoyma olduğunu bilə niyə belə dedin?...\n-Çünki o, daha mərhəmətlə baxırdı...\nMən uşaq olanda maddi vəziyətimiz o qədər də yaxşı deyildi. Bir gün atam evə bir az paxlava aldı. Yadımdadır, o gün bizim üçün əsl bayram oldu. Ertəsi gün isə sinifində yardım hhəftəsi oldu. Hamı evindən bir şey gətirməli idi. Anam da mənim üçün bir paxlava qoydu...\nDərsin başlamasına az qalmış sinifə girdim. Hamının qarşısında cürbəcür şirniyyatlar var idi. Sinifin ən yaramaz uşaqlarında biri qarşımda dayandı və paxlavama baxıb gülməyə başladı. Sonra da elə gülə-gülə:\n-Deyesen, sən o paxlavanı siçanlar üçün gətirmisən, -dedi.\nOnun bu sözündən sonra hamı gülməyə başladı. Mən isə xəcalətimdən nə deyəcəyimi bilmədim. Odur ki, ağlayaraq sinifdən çıxdım. Sinifdən çıxıb birbaşa evə gəldim. Və qapıdan girən kimi anama qışqırmağa başladım:\n-Axı sən nə üçün mənə cəmi bir dənə paxlava qoymusan? Halbuki sinifdəki uşaqların çantalarında cürbəcür yeməklər, cürbəcür şirniyyatlar var idi. Məndə isə cəmi bir dənə paxlavaa... Məni bütün sinif yoldaşımlarımın qarşısında utandırdın! Dedim.\n-Çünki paxlavalardan mənim payıma düşən ancaq bu idi!-dedi. Bu sözü eşidən kimi sanki beynimində sanki ildırım çaxdı. Və bir anlıq öz-özümə nifrət etdim. Artıq anamın boynuna sarılmağa da üzüm qalmamışdı. Bilirəm, analar uşaqlarından küsmürlər, ancaq mən o gündən öz-özümdən küsdüm. Və o vaxtdan bəri bir dəfə də olsun, ağzıma paxlava qoymadım...\n16 İyun 2014 17:29\nİkincisini çox bəyəndim təşəkkürlər hekayələrə görə Night Wolf\n16 Mart 2014 12:32


ABŞ-ın Gürcüstandakı səfirliyi "Gürcü arzusu" partiyasının müxalifətlə aprelin 19-da imzalanan sazişdən çıxması barədə qərarını tənqid edib.\nBu barədə bəyanat iyulun 29-da səfirliyin saytında yayımlanıb.\nPress-relizdə bildirilir ki, Birləşmiş Ştatlar ölkədə bütün konflikt tərəfləri arasında uzun çəkən və zəhmətli danışıqlardan sonra imzalanan sazişdən hakim siyasi partiyanın təktərəfli şəkildə çıxmasından "hədsiz narahat və əsəbidir".\n"Vaşinqton Gürcüstanın gələcək demokratiya yolunda təkrar-təkrar yol verdiyi uğursuzluqlara görə getdikcə daha çox narahat olur", - bəyanatda bildirilib.\nSəfirlik həmçinin bildirib ki, əldə olunan sazişə riayət etmək vacibdir, çünki o, təkcə Gürcüstanda yaşanan siyasi böhranı aradan qaldırmaqdan əlavə, ölkənin Avropa Birliyinə daxil olması üçün zəruri olan demokratik islahatlar üçün yol xəritəsi rolunu oynayır.\nBu gün Avropa Şurasının prezidenti Şarl Mişelin Gürcüstan siyasətçiləri ilə dialoqun növbəti raunduna başlayacağı bildirilib.\nŞarl Mişel həm Gürcüstanın hakim partiyasını, həm də müxalifətini xalqın maraqlarını ön plana qoymağa və siyasi prosesi davam etdirməyə çağırıb.\nGürcüstanın müxalif Vahid Milli Hərəkat Partiyasının (VMHP) sədri Nika Meliya isə "Gürcü arzusu"nun sazişdən çıxmasından sonra deputat mandatından imtina edib. Bununla belə, o, partiyadaşlarına parlamentdə formal da olsa, qalmağa səsləyib.\nGürcüstanın hakim "Gürcü arzusu" partiyası dünən, iyulun 28-də Avropa Şurasının vasitəçiliyi ilə müxalifətlə razılaşdırılan sazişdən çıxıb.\nABŞ Gürcüstan Gürcü Arzusu


Aktual.az lent.az-a istinadən müsahibəni təqdim edir.\n"Sən yaxşı qızsan Gülnar..." - bu sözlər hər birimizin xatirində dərin iz salan "Səni axtarıram" tamaşasındandır. Həmin tamaşa ki, onu bir gecənin içərisində məşhur etdi. Minlərlə tamaşaçı sevgisi qazandırdı. Bu sevgi bəlkə də ona şəxsi həyatını qurmaqda da mane oldu. Amma sənətə, teatra, səhnəyə olan sevgisinə hər gün bir az güc, qüvvət verdi. Bir müddət səhnələrdən uzaqlaşdı. Amma tamaşaçının Gülnara olan məhəbbəti bir an olsun belə azalmadı. O, təpədən dırnağa səmimiyyətlə, mehribanlıqla yoğrulmuş insandır. Canı ilə, qanı ilə Şuşalıdır. Bütün qəlbi ilə əsl aktrisadır. Beləliklə, bu günkü "Dördüncü divar" lahiyəsinin qonağı həmişə yaxşı qız olan Milli Akademik Dram Teatrının aktrisası, xalq artisti Firəngiz Mütəllimovadır.\n- "Almaz" tamaşasındakı Fatmanisə rolunuzla sübut etdiniz ki, aktrisa üçün heç bir ştamp yoxdur. Bu həm də sizin sənətkar kimi böyüklüyünüzdən irəli gələn faktor idi...\n- Bəli. Onun hardasa yeddi, səkkiz əsərində rolum olub. Elə Elçin müəllimin də xeyli əsərlərində iştirak etmişəm. Özü də baxmayaraq ki, Elçin müəllim İlyas Əfəndiyev kimi böyük dramaturqun oğludur. Amma onların sənətkarlığı arasında xeyli fərqlər var. Elçin müəllimin əsərləri daha fəlsəfidir. Əsərə, obraza vardıqca daha da dərinlərə gedirsən. Və maraqlı olan budur ki, bu gediş bitmək bilmir. Bu da aktyor üçün çox yaxşı iş prosesidir. Hər aktyor da Elçin müəllimin aktyordan nə istədiyini dərk edə bilmir. Mən Elçin müəllimin "Şekspir" əsərini öz tələbələrimlə birgə hazırladım. Tamam başqa aləmə düşmüşdüm.\n- Bəli. Son vaxtlar daha çox kitab oxuyuram. Düzdür, sənətimlə bağlı olduğundan daha çox pyeslər oxuyuram. Bu yaxınlarda Orxan Pamuku oxudum. Amma belə pis çıxmasın, mənə klassiklər, loru dillə desək, köhnələr daha maraqlıdır. Misal üçün, Dostoyevskinin əsərlərini dəfələrlə oxumaqdan heç vaxt yorulmuram. Və yaxud da Mopassanın novellalarını oxuyanda bir aktrisa kimi təsəvvür edirəm ki, mətndə bəhs olunan təbiətin, meşənin, hadisələrin içərisindəyəm. İndikilərdən isə həmin ləzzəti ala bilmirəm. Bu yaxınlarda Jorj Sandın "İndiana" əsərini yenidən oxudum. Çünki mənə elə gəlirdi ki, acam və həmin əsəri oxuyub doymalıyam.\n- Son vaxtlar türk serialları mənə maraqlı gədiyindən indi daha çox onların ssenariləri, aktyor ifaları ilə bağlı materiallar oxuyuram. Bu da sadəcə maraqdan irəli gəlir. Amma bütün hallarda görürəm ki, bizim məktəb, "Stanislavski texnikası" daha güclüdür. Hətta bu barədə onları bizimlə müqayisə belə etmək olmaz. Yəni bacardıqca oxumağa çalışıram. Həm də hər gün vaxtımın müəyyən hissəsini saytlardakı xəbərləri oxumağa ayırıram. Bəlkə də bu bir az mənim mütaliəmə mane olur. Tələbələrimlə yeni tamaşa üzərində işləyirik. Beynim çox vaxt bununla məşğul olur. Yəni mənim üçün oxumaq və ya izləmək çətin məsələ deyil. İstədiyim hər şeyi internet vasitəsi ilə tapa bilərəm.\nBu yaxınlarda İngiltərə teatrı "Hamlet" tamaşası ilə Bakıya gəlmişdi. Mən vaxt itkisi olmasın deyə, təkrar gedib ona baxmadım. Çünki İngiltərənin özündə həmin tamaşaya baxmışdım. Və sizə deyim ki, bizim teatrda Azər Paşa Nemətovun quruluşu ilə səhnəyə qoyulan "Hamlet" tamaşası mənim daha çox xoşuma gəlmişdi.\n- Şuşa alınmışdı. Artıq yox idi. Atam gəldi, qapıdan girən kimi anam soruşdu ki, xolodelniki söndürdün? O da "yox" cavabı verdi. Anam onda çox hirsləndi, ağladı ki, niyə söndürməmisən? Atam da ona dedi ki, "Şəfiqə, mən səni necə başa salım ki, Şuşa artıq yoxdur. Xolodelnik işləsə də, işləməsə də erməni artıq Şuşadadır." Anam həmin ərəfədə şokdaydı. Əsəb keçirirdi. İnanmırdı ki, Şuşa işğal oluna bilər. Atam deyirdi ki, onlar hətta Şuşada olanda belə son günlərə qədər anam öz biş-düşündən, mürəbbəsindən qalmırdı. O inanmırdı ki, Şuşa işğal oluna bilər.


Qobustan rayonunda 2019-ci ilin 1-ci rübündə sosial-iqtisadi inkişafının yekunları və cari ildə qarşıda duran vəzifələrlərə dair hesabat yığıncağı keçirildi. - Xəbərlər - QOBUSTAN RAYON Icra Hakimiyyəti\nQobustan rayonunda 2019-ci ilin 1-ci rübündə sosial-iqtisadi inkişafının yekunları və cari ildə qarşıda duran vəzifələrlərə dair hesabat yığıncağı keçirildi.\n14 may 2019-ci il tarixdə keçirilən hesabat yığıncağında prezdent cənab İlham Əliyevin rayonumuza səfəri haqqında video çarx təqdim olundu Sonra rayon icra hakimiyyətinin başçısı Adil Məmmədovun məruzəsi dinlənilib, çıxışlar olub. Vurğulanıb ki, regionların sosial-iqtisadi inkişafına dair dördüncü Dövlət Proqramından irəli gələn vəzifələrin yerinə yetirilməsi, rayonda kənd təsərrüfatının ayrı-ayrı sahələrinin inkişafı, sosial layihələrin icrası istiqamətində ciddi tədbirlər görülüb və uğurlu nəticələr qazanılması üçün bütün tədbirlər görülür.Cənab Prezidentimizin göstərdiyi diqqət və qayğıya uyğun olaraq biz də Qobustan rayonunun timsalında doğma Azərbaycanımızın inkişafına öz töhfəmizi verməliyik. 2019-cu ilin birinci rübü Respublikamızda olduğu kimi Qobustan rayonunda da çox yüksək göstəricilərlə başa çatdırılmışdır.\nRüb ərzində rayonda 37 milyon 352 min 200 manatlıq məhsul istehsal edilmiş və xidmətlər göstərilmişdir ki, bunun 30,2 faizi istehsal sahələrinin payına düşür. Ümumi məhsul buraxılışının həcmində sənaye məhsulları və göstərilmiş xidmətlər 1,3 faiz, kənd təsərrüfatı 30,0 faiz, tikinti sektoru 6,9 faiz, nəqliyyat sektoru 1,3 faiz, poçt və rabitə xidmətləri 0,2 faiz, ticarət 60,3 faiz təşkil etmişdir. Ötən ilin müvafiq dövrünə nisbətən ümumi məhsul buraxılışının həcmi 4,8 faiz artmışdır.\nBu artım kənd təsərrüfatında 0,4, tikinti sektorunda 53,5, nəqliyyat sektorunda 3,9, informasiya və rabitə sektorunda 8,0 və ticarət sektorunda 3,5 faiz təşkil etmişdir.\n2019-cu ilin birinci rübündə Qobustan rayonunun yerli gəlirlər üzrə büdcə proqnozu 123,6 faiz icra edilmişdir. Hüquqi şəxslərin əmlak vergisi 3,3 dəfə, hüquqi şəxslərin torpaq vergisi 53 faiz, Əlavə Dəyər Vergisi 9,3 faiz, dövlət rüsumu 23,4 faiz, sair daxilolmalar 2,2 dəfə artıqlaması ilə yerinə yetirilmişdir. Bununla yanaşı hüquqi şəxslərin mənfəət vergisi 90 faiz, sadələşdirilmiş vergi 73,5 faiz, torpaq icarə haqqı isə cəmi 18,1 faiz icra edilmişdir. Aidiyyəti şəxslər növbəti aylarda sadalanan tədiyyə növləri üzrə də planın 100 faiz icrasına nail olmaq üçün zəruri tədbirlər həyata keçirməlidirlər.\nAzərbaycan Respublikası Prezidentinin 29 yanvar 2019-cu il tarixli Fərmanı ilə “Azərbaycan Respublikası regionlarının 2019-2023-cü illərdə sosial-iqtisadi inkişafı Dövlət Proqramı” təsdiq edilmişdir. Proqramda Qobustan rayonu üzrə 16 tədbirin həyata keçirilməsi nəzərdə tutulmuşdur. Bu tədbirlərdən artıq 7-nin icrasına başlanılmışdır. Çalışmalıyıq ki, Proqramda bizim üzərimizə düşən bütün vəzifələr vaxtında öz həllini tapsın. Yığıncaqda əhalinin elektrik enerjisi, təbii qazla normal təminatı sahəsində görülən işlər, habelə həllini gözləyən məsələlərlə bağlı ətraflı müzakirələr aparılıb.\nHesabat yığıncağında Prezident Administrasiyasının məsul işçisi Qalib Əsgərov çıxış edərək Prezident İlham Əliyevin rəhbərliyi ilə Azərbaycanda həyata keçirilən sosial-iqtisadi inkişaf strategiyasından, qazanılan böyük uğurlardan, habelə qarşıda duran konkret vəzifələrdən danışıb.


Sürücülərə şad xəbər: benzin\nSürücülərə şad xəbər: benzin bahalaşmayıb\n14:56 02 Aprel 2014 Oxunub : 606\nAzərbaycan Respublikasının Tarif (qiymət) Şurası benzinin qiymətinin bahalaşması haqda mətbuatda gedən xəbərlərə aydınlıq gətirib.\nTarif Şurasından AzVision.az-a verilən məlumatda bildirilir ki, 2 dekabr 2013-cü il tarixindən sonra ölkə daxilində qiymətləri tənzimlənən avtomobil benzininin pərakəndə satış qiyməti dəyişdirilməyib. Belə ki, hazırda Aİ-92 və Aİ-95 markalı avtomobil benzininin pərakəndə satış qiyməti bir litr üçün müvafiq olaraq 70 və 80 qəpikdir.\nAzərbaycan Respublikası Nazirlər Kabinetinin 31 mart 2014-cü il tarixli qərarına əsasən, idxal olunan Avro-5 ekoloji normalarının tələblərinə uyğun oktan ədədi 95 və daha yüksək olan avtomobil benzinləri tarifləri (qiymətləri) dövlət tərəfindən tənzimlənən malların (işlərin, xidmətlərin) siyahısına aid edilməyib.\nBununla belə, yüksək avrostandartlara cavab verən avtomobil benzininin daha aşağı qiymətlərlə ölkəyə idxalına şəraitin yaradılması məqsədilə Azərbaycan Respublikası Nazirlər Kabinetinin 7 fevral 2014-cü il tarixli qərarları ilə idxal olunan 95 və 98 oktanlı avtomobil benzinləri üçün gömrük rüsumları 15 faizdən sıfıra, aksiz dərəcələri isə bir ton üçün 250 ABŞ dollarından müvafiq olaraq 100 və 150 ABŞ dollarına endirilib.


Müvəkkil Hüquq Mərkəzinin təşkilatçılığı ilə Leyla Vəkilliyə həsr edilmiş tədbir keçirildi » XalqInfo.az Xəbər Portalı\nXalqinfo.az Xəbər Portalı » Sosial » Müvəkkil Hüquq Mərkəzinin təşkilatçılığı ilə Leyla Vəkilliyə həsr edilmiş tədbir keçirildi\nMüvəkkil Hüquq Mərkəzinin təşkilatçılığı ilə Leyla Vəkilliyə həsr edilmiş tədbir keçirildi\n13 dekabr 2017 13:34 Baxış: 325 Şərh: 0 Çap\nAzərbaycan Atatürk Mərkəzində Müvəkkil Hüquq Mərkəzinin təşkilatçılığı ilə Azərbaycan əsilli jurnalist (savaş müxbiri, redaktor) Fransada türk filim festvalının qurucusu Leyla Vəkilliyə həsr edilmiş tədbir keçirilib.\nAzərbaycanda Atatürk Mərkəzindən Xalqinfo.az-a verilən məlumata görə, Müvəkkil Hüquq Mərkəzinin sədri hüquqşünas Səməd Vəkilov tədbirin zəruriliyindən danışıb. Leyla Vəkillinin atası Azərbaycanın ilk hüquqşünaslarından olan Həsənalısulatan bəy Vəkilov Azərbaycan Xalq Cümhuriyyəti dönəmindəki fəaliyyəti haqqında məlumat verərək, onun mühacirət etməsinin səbəblərindən danışıb. Təşkilatçı mərkəzin sədr müavini Könül Quliyeva Leyla Vəkillinin fəaliyyəti barədə məruzə ilə çıxış edib. Leyla Vəkillinin fəaliyyətini əks etdirən video-foto sujet iştirakçılara təqdim edilib. Sonra Leyla Vəkilli barəsində millət vəkilləri Elman Nəsirov, Adil Əliyev, professor Ədalət Tahirzadə, araşdırmaçı-təhqiqatçı Ənvər Çingizoğlu, Gündəlik teleqraf qəzetinin redaktoru yazıçı Qurban Yaquboğlu. İctimai televizyanın əməkdaşı, tarix-üzrə fəlsəfə doktoru Mahir Qəribov, Milli Mədəniyyətin Təbliği İB-nin sədri Jalə Cəfərova, Qadınlar Arasında Həmrəylik İB-nin sədri Ruhəngiz Hüseynova çıxış ediblər.


Fransız qadınlarının sirri - niyə onlar daha cazibədardırlar? » Qadınla.Com - Qadınlar Birİncidir!\nTarix: 8-07-2018, 12:00\nFransız qadınları həmişə diqqət mərkəzində olublar. Dəb, zəriflik, şıklıq, intelektuallıq\n– özündə bir çox cəhətləri birləşdirən bu qadınlar digər ölkələrdəki həmcinslərindən fərqləniblər.\nNiyə? Səbəbini isə fransız qadınları özləri yaradırlar.\nYuxarıda sadalananlardan başqa, fransızqadını heç vaxt “kaş başqa millətdən olaydım” deməz. Deyəcəksiniz ki, alnına Fransa kimi güclü Avropa dövlətinin vətəndaşı olmaq yazılıb, ona görə. Elə isədigər güclü dövlətlərin qadınları niyə şikayətcildir? Demək, məsələ qadının öz torpağına, dilinə, millətinə bağlılığıdır. Bu da rəğbət yaradır.\nFransız qadın özünə çox inamlıdır. Kişinin xoşuna gəlib-gəlməyəcəyi onu narahat etmir. Bu millətin qadınları kiçik sinəsinə, yersiz xalına, əyri-üyrü dişlərinə, uzun burnuna görə heç vaxt narahat olmur.\nƏksinə kişidə elə təəssürat yaradır ki, sanki əsl qadın elə belə olmalıdır!\nFransız qadın gülümsər üzlüdür. Hətta yoldan keçən kişilərə də gülümsər. Ammabu o demək deyil ki, hər yanaşan kişiyə “hə” deyər. Bir neçə dəqiqəlik söhbətdənsonra xoşuna gəlməyən kişidən nəzakətlə ayrılar.\nFransız xanımlardan gözəl qocalmaq dərsi\nhamisindan gozeli Azeri qadini\n11 iyul 2018 22:00\nInsan gerek bir az ozunun rahatliqin duwunmelidi.yoxsa bizim kimi.hemowe bunu edim oturacam qoy bunuda edim.oturacam deye axwamacan iw goruruk)))bizden fransiz qadinlari cixmaz.eger cixsa gerek bowanmiw serbest heyat terzi kecirmiw olaq)))\n9 iyul 2018 14:21\nQızlar yaxşıyın tay)) burda gözəllik sirrlərindən bəhs edilir..məsləni drama bağladnıız a tova .\nQadın baxımlı olmalıdır..nə olur olsun..baxımlı olmaq dəbdəbəli geyinmək ,bir ton makyjla fırlanmaq deyil..əsas özünə,əyninə saçına başına təmiz baxmalıdır..qadın elə baxımlı olmalıdır ki,ona baxan həvəs eləsin..Qadın mənə görə yuxarıda qeyd edildiyi kimi hər nöqsanını kompleks eləməz..Qadının cazibədarlığına gəlincə..Cazibədarlıq qadının daxilində,ruhunda olmalıdır.. O DA TƏBİİ Kİ YALNIZ ƏRİNƏ GÖRƏ!.\nRəylərniz üçün təşəkkürlər...\nMeleyim yazını biraz derinliyini xırdaladım . Elbetde ki qadın baxımlı olmalıdı Bütün gün başında boz baş qaynadan bir qadın nece baxımlı olsun Seher işe gecikselerde kofe kurasan sözüne esebleşdim onlar azad yaşayıllar bizim qızlar kımi qaynana nazı cek qaynata er uşaqları ev işleri gelen geden qonağı qarşıla yola sal hele üsdelik baldızda 3 uşaqla gelib yıxılsın dede evine O yazıq qadında gözellik baxım qalarmı zırtda qalmaz Fransa qadınları gözelmişMişler Bize ne olufdu\nKizz.....vallah hec guleceyim yox idi " zirtda qalmaz " nedi az? sesli guldum inan .ayy..her delilikde senden cixir a tova .delimsende .\nSeherler yox men axwam duw qebul edirem .kofe meselesini men hec ede bilmerem cunki ne qeder tez tez de iwimi gorsem,qaynanam deyir arxayinsan e olumda arxayin,serovna men iw qadini deyilam ha oturub evde uwaqimla oynayiram\nGozelliye gelince,gozellik zaten alnimiza yazilib .\n8 iyul 2018 23:37\n8 iyul 2018 19:56\n8 iyul 2018 18:32\nBizde bir qadın seher işe gederken duş qebul edib evden cıxsa o qadını qaynana yaşatmaz uşaqları elinden alınar , leke yaxılar ve hemin gün atasının evindedi Gelin özüne iş yerinde kişi tapıb deyecey Müselman ölkesinde yaşayırıq ağzımızı acanda dinden peyğemberden danışırıq, qıza geline qadına hörmet deyirik ve en coxda qıza geline damğanı biz vururuq Qadına şiddet bizim ölkededi\nBizim qadınları başqa ölkenin qadınlarıyla müqayise etmeyin onlar bizim qadınların kesib atdığı dırnaq bele ola bilmezler Gözellikde , qürurlu , güclü, qayğıkeş ve ne qeder şiddetde görseler evlerini evladlarını atmayanlar bu kişiden o biri kişiye qacmayan bizim qadınlarımız bunlardı Bizim qadınlar evladlarıycün her eziyyete dözüller. Xaricilerin qadınları kimi er bir şille vurdu uşağımı atdım üz gözümü krasqaladım başqa kişiye getdim oda xoşuma gelmedi başqasını başqasına başqasıyla...... Xarici qadınlar özleriycün yaşayıllar\nDogru soze ne deyesen vallah.\n8 iyul 2018 17:36\n8 iyul 2018 14:13\n[hide]Bizde Fransiz qadinlari kimi gecikende oturub cayimizi icsek iwden qovulariq.. heer kiwiyede gulsek pozgun adi qoyarlar. Bura fransa deyil azebaycandi.\n8 iyul 2018 13:36\nHmm qadinlar cox agillidir.Onlar cox cazibedar olur\n8 iyul 2018 13:05\n8 iyul 2018 12:27


"Ölümlərin ucuz vaxtı"nın qiymətli poeziyası - Rüstəm BEHRUDİ yazır | Edebiyyatqazeti.az\n"Ölümlərin ucuz vaxtı"nın qiymətli poeziyası - Rüstəm BEHRUDİ yazır\n14.05.2020 10:00 | 1025 dəfə oxunub A A+ A- Digər\nƏjdər Olun "Yaşa" şeirlər kitabı haqqında düşüncələr\nTəyyarədə Naxçıvana uçuram. Uçuşun nə vaxt bitdiyini bilməmişəm. Elə bil ovsun içindəyəm. Əjdərin "ağır qranit sinə daşının altında qiyamət günü də ayağa qalxmağa gücü çatmayacaq" Namiq Abdullayevin həyatını anladan şedevri məni ovsunlayıb. İçim danışır mənnən: Bax böyük mənada ədəbiyyat budur, yazı budur, sənətkarlıq budur...\nVə bir də adamlara adamdan danışmaq budur... 33 il bundan əvvəl tanıdığım Əjdəri elə bil təzədən kəşf elədim.\nAdamlara adamdan danışmaq, adamlara aydan, ulduzdan, əbədiyyətdən, ölümdən, danışmaqdan qat-qat çətindi. Bu zor və çətin işin öhdəsindən Əjdər sənətkarcasına gəlib.\n"Adamlar onu öləndən sonra da başa düşməmişdilər" - deyir Əjdər. Ancaq Əjdərin özü anladılması zor olan şeyləri anlatmaq gücündədi.\nMən Əjdərin son kitablarını oxuyandan sonra anladım ki, o hamının gördüyü və heç kimin tanımadığı böyük bir qələm sahibidi.\nƏjdərin tanınmağından (1982-ci il gənc şairlərin ümumrespublika müşavirəsindən) düz 30 il - bir qərinə keçib.\nBir qərinəyə sığan bu müddətdə bir qərinəyə sığmayacaq işlər görüb Əjdər. O, bu gün şair, yazıçı, dramaturq olmaqdan çıxıb böyük düşüncə və fikir adamına çevrilib. Bütün bunlara baxmayaraq, o mənim üçün ilk dəfə tanıyıb sevdiyim şairdi. Əjdərin adı çəkiləndə ilk ağlıma onun 1982-ci ilin fevral ayının soyuğunda kiçik bir otaqda ayaq üstə şeir oxumağı, yəni şairliyi gəlir. Əjdər nə yazırsa yazsın o, mənim üçün ilkin olaraq şairdi. Və ona görə də stolumun üstündə onun son şeir kitabı - "Yaşa" durur.\nŞeir - təkbaşına dua oxumaqdı. Əjdər dua eləmir.\nŞeir - etirazdı. Əjdərdə etiraz yoxdu.\nŞeir - insanın ölümlə, əbədiyyətlə, Allahla qarşılaşma anından doğan heyrətdi. Əjdər heç nəyə heyrət eləmir.\nƏjdərdə dua da, etiraz da heyrət də bircə sözlə ifadə olunub - səmimiyyət. Əjdərin sözlərə hopdurduğu səmimiyyət və sadəlik duanı da, etirazı da, heyrəti də ifadə eləyir:\nRuhum şehli çəmənlikdir\nHeyim, gücüm Vətənlikdir\n"Vətən" dedim, Vətən, Vətən.\nBurda nə təsbeh, nə mübaliğə, nə mücərrədlik, nə də hay-küy var. Vətən onun üçün bələkdə başlayıb kəfəndə bitən və ikisinin arasında yaşanan bir şeydi. Sadə, möhtəşəm və gözəldi.\nKim nə deyir qoy desin,\nSəni sevib seçmişəm.\nƏlimə dəryaz alıb\nİki vər ot biçmişəm,\nİyini alım Vətən,\nBir az yumşalım, Vətən!\nBu misralar keçmişdə yaşadığım günlərim kimi əzizdi mənə, bu misraların sözlərindən biçilmiş ot qoxusu, yovşan ətri gəlir.\nMən həmişə düşünmüşəm ki, nə azadlıq, nə Vətən, nə də istiqlal "yaşasın" sözündə yaşamır. Əjdər bunu hay-küy salmadan pıçıltıynan, sənətkarcasına deyir:\nVətəni hürr olanın fikri,\nsözü hürr olacaq,\nÖzünü hürr edənin oğlu-qızı\nƏn azı şax gəzəcək,\nlap ən azı hürr olacaq,\nƏjdər Oldum, bizi biz\nGörüntü yaratmaq, özünü gözə soxmaq bu günki Azərbaycan cəmiyyətinin bəlasıdı. Əjdər bunu o qədər gözəl ifadə eləyir ki:\nGözə kül üfürüb, çirkli pula\nNə "Şuşa", "Laçın" deyib zarıyırsan,\nMənim fikrimcə, bütün bəşəri dəyərlər aralıq mahiyyət daşıyır. Çünki onların heç biri "özü-özündə" bir şey deyil. Haqq-ədalət, azadlıq, xeyirxahlıq, qəhrəmanlıq kimi bəşəri dəyərlər, özünün də aralıq mahıyyət daşıdığı sevgidən doğur. Əjdər bu böyük fəlsəfi fikri ikicə misra ilə ifadə eləmək gücündədi:\nYurda məhəbbətim də\nBu saf sevgidən gəlir,\nİnsaf sevgidən gəlir.\nYuxarıda sadaladığım bəşəri dəyərləri tək bir sözlə - insafla ifadə eləmək, onun da sevgidən doğduğunu söyləmək hər şairin işi deyil.\nMən atam və anamla keçirdiyim ömrü nə vaxtsa nağıl adlandırmışam. Və mənə elə gəlir ki, onların biri olmayanda bu nağıl bitir.\nAtasına, anasına həsr elədiyi şeirlərdə Əjdər bitən o nağılın baş qəhrəmanıdır. Bütün nağıl qəhrəmanlarından fərqli olaraq Əjdər bu nağılın sonunda Tanrı yazısına məğlub olur. Hüzn və kədər dolu bu şeirlərdə məğlub olan Əjdərin məğlubiyyəti sonradan sözbəsöz onun qələbəsinə çevrilir:\nSəpmişdi barmaqları -\nGetdi əlində xına.\nQoymazdı qəlbim sına.\nVida vaxtı üzümü\nDayadım buz alnına\nBu misraların hüznü, kədəri öldürür adamı. Bu misralar sözlərlə ölümün şəklini çəkməkdi, çəkib sonradan onu əzizləməkdi, əzizləyəndən sonra da o dərdi sevməkdi.\nSənə "qağa" deyirdim,\nHərdən qardaş olurduq.\nAnam xəstə yatanda,\nYaşıd, sirdaş olurduq.\nAlıcı quş olurduq,\nOxuduğum və tanıdığım şairlərdən heç birinin yazmadığı, yaza bilməyəcəyi səhnədi bu. Ölüm yatağındakı bir ananın başı üstündə ər və oğulun psixoloji vəziyyətini bu şəkildə adi sözlərlə, füsunkarcasına söyləmək hər şairin işi deyil.\nDərdi dərd kimi çəkməyin ustasıdı Əjdər:\nKim, doğan səhərə şükür eləmir.\nMən olmuş bir hadisəni şeir mövzusuna çevirməyin qəti əleyhinəyəm. Şeir, olmuşlardan daha çox, olacaqların, olacaqlardan da daha çox, yaşanan anların psixoloji və ruhi durumudu. Əjdər baş vermiş hadisəni belə şeirə çevirməyi bacaran şairdi.\nOnun fantast yazıçı N.Abdullayevin xatirəsinə həsr elədiyi şeir baş vermiş hadisə olsa da, hadisədən daha çox psixoloji, ruhi yaşantıdı:\nArabir də lələsinə vurub\nÖzün də özünə rəhmət deyirsən.\nBu son iyirmi ildə "ölüm adiləşib, ucuzlaşıb" ifadəsi az qala qulaqlarımızı yağır eləyib. Ancaq bütün hallarda "niyə", "nə üçün" deyib bunun mahiyyətinə varmamışıq:\nÖlüb getdi ata-anam\nÖlümlərin ucuz vaxtı.\nYerin-göyün bizə yağı\nYağıların quduz vaxtı.\nOnlar adi insan idi,\nNə şəhid, nə qurban idi.\nAğ kəfənlər al qan idi,\nYaşımızın otuz vaxtı.\nBu kiçik şeirdə analitik ağıl və poetik düşüncə bir-birini elə tamamlayır ki, şərhə ehtiyac qalmır.\nMən həmişə fikirləşmişəm ki, "şair kimdi" sualı varsa, onunla yanaşı "şairlik nədi" sualı da olmalıdı mütləqa. Uzun illərdən sonra düşünmüşəm ki, əslində, şairlik bütün həyatın boyu özünəbənzər bir adam axtarmaqdır. Və sonda onu tapmamaqdır. Əjdər bunu bilməmiş deyil. Bəlkə ona görə, Əjdər Allahın şairə baş qoşmamasının səbəbini belə gözəl açır və oxucusunu inandırır.\nCənab Əzraili kim tanımır, kim,\nÇünki Allahın da şairliyi var.\nƏjdər həyatın və zamanın kiçik və heç kimin fərginə varmadığı detallarını iti gözü və fəhmi ilə gözdən qaçırmayan, onları şeir mövzusuna çevirən şairdi:\nCan bacı, qanlı yanvar,\nBizlərə gör neylədi?!\nYas çiçəyi eylədi.\n...Yasa gedir qərənfil,\nÜçə, yeddiyə, qırxa.\nQız, gəlin qucağından\nQısa zaman ölçüsündə zamanın və hadisələrin təsiri ilə əşya və predmetin öz ilkin mahiyyətini dəyişməyin və başqa bir mahiyyət kəsb eləməyin poetik ifadəsidi bu. Əjdər bu şeirdə bir az da irəli gedib hadisənin çiçəyin başına gətirdiyi dəyişilməni, faciəni sənətkarcasına anladır:\nYas tuturam mən ona,\nNeçə ildi Bakıda.\nƏn çox şəhid verən də\nBütün zamanlar üçün yaşayacaq şeirdi bu.\nMən həmişə fikirləşmişəm ki, dua bağışlanmanın insan əlində olan tək və ümidsiz yoludur. Dua Əjdərin anlamında dualıqdan çıxıb həm də Tanrıdan insan adına nəsə istəməyin bir yoluna - vasitəyə çevrilir:\nÇiçəyə verən tək təravətini\nYerdən aldığını yerinə göndər.\nQənim olduğunun səadətini,\nMin-min bədbəxtin var,\nAxı tanıyırsan hamını üzdən,\nGörürsən əlimə baxanları da.\nSən ki xəbərdarsan ürəyimizdən,\nUnutma yadından çıxanları da.\nYenə də şərhə ehtiyac yoxdu.\nMənim üçün istənilən yazının fəlsəfi yükü adi sözləri söz olmaqdan çıxarıb onu sənət nümunəsinə çevirmənin ilk və bəlkə də başlıca əlamətidir. Heç nə almadan, əvəz istəmədən hər şey verən Tanrının da nəyisə nəyin əvəzində verdiyinin sirrini bilirmiş Əjdər:\nBu ay, il yığınına,\nHeç ömür demərəm mən,\nQəlbimdən keçən arzu\nVerdiyinə min şükür\nHeç nə istəmirəm mən,\nTanrı birini verib\nBütün zamanlar üçün sirr kimi qalacaq ölümün mahiyyətini və sirr pərdəsini Əjdər bir neçə misrası ilə qaldırmağa çalışır:\nHəm zorun var, həm də zərin,\nAllah, ölsəm, nədi xeyrin,\nTutular bir qəbir yerin,\nBir adam yerin açılar.\nÖlümün üstünə yazılmış, oxucuya təskinlik verəcək gözəl şeirdi. Bir adamın ölümü ilə başqa bir adam üçün yer açılması fikri orijinal və inandırıcıdır.\nMənim əziz dostum Əjdər artıq elə yaşındadır ki, özü də sözü kimi kamilləşməyə doğru gedir. Belə olmasaydı o, aşağıdakı misraları nə cür söyləyə bilərdi:\nNə fikir əlindən avara qaldım,\nNə saldım özümü boş əziyyətə.\nHəmişə, həmişə mən hazır oldum,\nQələbə qədər də məğlubiyyətə.\nƏjdəri oxudum və sevdim. Anladım ki, bütün söz və sənət adamları kimi Əjdər də əbədiyyət deyilən zaman ölçüsündə, gələcəkdə yaşamaq istəyir və yaşayacağına inanır:\nİndi gələcəkdə yaşayıram mən,\nAdəmin Həvvanın gələcəyində.\nKörpələr doğulur, qönçələr açır,\nAtamın, babamın gələcəyində.\nƏzizim, qardaşım Əjdər! Sən də bilməmiş deyilsən ki, gələcək bizim içində olmadığımız indiki zamandı əslində:\nYatanlar yuxuya inanır indi,\nBircə mən bilirəm yalandır yuxu.\nUşaqlıq şəklim də baxır divardan,\nNeçə il sonrakı özünə baxır.\nMən tam əminliklə deyə bilərəm: - Əzizim Əjdər! Sən doğrudan da nə vaxtsa bizim içində olmayacağımız gələcəkdə yaşayacaqsan! Sənə bir daha sevgimi və ehtiramımı bildirirəm!


Komitə sədri ilə icra başçısı ordunun ərazisini satıblar – Məhkəmə qalmaqalı\n29 İyun 2015 - 08:39\nStrateq.az xəbər verir ki, bu vəziyyət isə Müdafiə Nazirliyinin kəskin narazılığına səbəb olub. Artıq nazirlik hər iki dövlət qurumuna qarşı məhkəmə qaydasında yeni iddialarla çıxış edib:\n«Zakir Həsənovun rəhbəri olduğu Müdafiə Nazirliyi Əmlak Məsələləri Dövlət Komitəsini Yasamalda yerləşən hərbi şəhərcik ərazisində nazirliyə məxsus olan tikililər üzrə qanunsuz alqı-satqı prosesi həyata keçirməkdə ittiham edir. Buna görə də, həm Kərəm Həsənovun sədri olduğu komitə, həm də komitənin qərarı ilə Müdafiə Nazirliyinin əmlakları üzərində sahiblik hüququ əldə etmiş Namiq çingiz oğlu Bahadurov və bir neçə nəfər də məhkəməyə cəlb olunub. Artıq bu işə Yasamal rayon Məhkəməsində baxılıb. İş hazırda Bakı Apellyasiya Məhkməsində hakim Mədinə Bağırovanın sədrliyi ilə baxışa qəbul olunub. Hakim iş üzrə iyunun 30-na iclas saatı təyin edib».\n«Nazirlik hesab edir ki, İbrahim Mehdiyevin rəhbərlik etdiyi Yasamal rayon İcra Hakimiyyəti səlahiyyət həddini aşaraq, nazirliyin balansında olan tikililər üzərində qanunsuz aktlar həyata keçirib. İndi nazirlik bu sərəncam və onun əsasında fiziki şəxslərə verilən orderlərin də ləğv olunmasını tələb edir. Bu işə də birinci insansiya məhkəməsində baxılıb. Ancaq mübahisə öz həllini tapmayıb”.\nMəlumatda bildirilir ki, birinci instansiya məhkəməsinin qərarından verilmiş şikayətə Bakı Apellyasiya Məhkəməsində hakim Kəmalə Abiyevanın sədrliyi ilə sabah baxılacaq: “Prosesə sabah start veriləcək”.


Kateqoriya: Ölkə Yayımlama tarixi: 02.09.2016 17:20:29\nKomitədən verilən məlumata görə, müəyyən olunub ki, "Binə", "Sədərək" ticarət mərkəzlərində, Əhmədli qəsəbəsində yerləşən ticarət mərkəzində, 8-ci km qəsəbəsində yerləşən bazar, həmçinin Şəki, Oğuz, Göyçay şəhərlərinin geyim satış məntəqələrində mənşəyi bilinməyən, başqasına məxsus əmtəə nişanını özününküləşdirərək, keyfiyyətsiz məktəbli geyimləri satılır.\nStandartlaşdırma, Metrologiya və Patent üzrə Dövlət Komitəsi yanında Texniki Tənzimləmə və Standartlaşdırma üzrə Dövlət Nəzarəti Xidməti tərəfindən məktəb yaşlı uşaqlar üçün tikilən üst geyimlərinin - məktəbli formalarının standartların tələblərinə uyğun olmadığı, əmtəə nişanının saxtalaşdırılaraq istifadəsi barədə şikayət araşdırılıb.\n"Binə" və "Sədərək" ticarət mərkəzlərindəki satış məntəqələrindən götürülmüş nümunələr Təcrübə-Sınaq Mərkəzinin (AzTEST) Yüngül sənaye məhsullarının sınağı laboratoriyasına təqdim olunub. Laborator müayinələrin nəticəsində müəyyən olunub ki, məktəbli formaların üzlük və içlik parçaları mövcud normativ sənədlərin tələblərinə uyğun deyil. Belə ki, normativ sənədlərə əsasən içlik parçanın tərkibində kimyəvi liflərin (sintetikanın) miqdarının 50%-dən və üzlük parçanın tərkibində kimyəvi liflərin (sintetikanın) miqdarının 67%-dən çox olmaması nəzərdə tutulmasına baxmayaraq, sınaqların nəticələrinə görə kimyəvi liflərin (sintetikanın) miqdarı müvafiq olaraq 98,9% və 93,7% olub.\nMəlumat üçün bildirək ki, qanunvericiliyə əsasən, məktəbli formaları Azərbaycan Respublikasında qüvvədə olan dövlətlərarası standart (ГОСТ 25294-2003 "Məktəb yaşlı oğlan və qızlar üçün üst geyimləri" standartı) əsasında müəssisələr tərəfindən hazırlanmış və dövlət qeydiyyatına alınmış texniki şərtlərin tələblərinə uyğun istehsal edilir.


"Dərs vaxtı"nın sabaha olan cədvəli - Yeni Gəncə\nmüəllif Nurlana Həbibova 04/06/2020 04/06/2020\n“Mədəniyyət” və “ARB Günəş” kanallarında yayımlanan “Dərs vaxtı” verilişinin iyunun 5-i üçün nəzərdə tutulan cədvəli açıqlanıb.\n“Report” xəbər verir ki, Təhsil Nazirliyi dərs cədvəlinə diqqət etməyi, dərsi “Dərs vaxtı”nda öyrənməyi tövsiyə edir.\nQeyd edək ki, martın 11-dən başlayaraq Təhsil Nazirliyinin təşkilatçılığı ilə “Mədəniyyət” və “ARB Günəş” kanallarında “Dərs vaxtı” proqramının yayımına start verilib. Proqram çərçivəsində həftənin 5 günü teledərslər keçirilir. Teledərslər bütün sinifləri əhatə edir, dərs mövzularına dair qısa izah və təlimatlar təqdim olunur.\n“Dərs vaxtı”na ekran qarşısında baxa bilməyənlər keçirilmiş dərsləri Təhsil Nazirliyinin rəsmi “Youtube” kanalı ilə yanaşı “Facebook” səhifəsindən, eyni zamanda “Təhsil” televiziyasının “Facebook” səhifəsindən, həmçinin Təhsil Nazirliyinin videodərslər portalından izləmək imkanı əldə edə bilərlər.\nİqtisadiyyat Nazirliyi ticarət obyektləri ilə bağlı maarifləndirici videoçarx...\nEkspert: “Yaxın on il ərzində dünya daha bir...\nSahibkarlar karantin tələblərinə etinasız, bir çox hallarda formal...\nBir sıra sahibkarların işçilərinin icazələri aktivləşdirilib


Türkiyə Prezidentinin Şuşaya səfəri əsl qardaşlığın nümunəsidir - Deputat\nSiyasət 15 İyun 2021 17:42 (UTC+04:00)\nTürkiyə Prezidenti Rəcəb Tayyib Ərdoğanın Şuşaya səfəri əsl qardaşlığın nümunəsidr. Dünyada Azərbaycan və Türkiyə qədər bir-birinə yaxın ölkələr yoxdur. Türkiyə hər zaman Azərbaycanın yanında olmuşdur və torpaqlarımızın işğalda olduğu dövrdə ölkəmizin haqq səsinin ucalmasına beynəlxalq platformalarda dəstək vermişdir.\nSəfərin siyasi əhəmiyyəti haqqında danışan A.Badamov bildirib ki, Prezident Ərdoğan Şuşaya səfər etməklə dünyaya qardaşılğımızı və bir millət olduğumuzu bir daha sübut etdi: "Türkiyə dövlət başçısının bu səfəri Qarabağ torpaqları ilə bağlı revanşıst bəyanatlar yayan ermənilərə dəstək verənlərə bir mesajdır. Yəni bu o deməkdir ki, kimsə Azərbaycana təzyiq göstərməyə cəhd edərsə, söhbəti Türkiyə ilə edəcəkdir və Azərbaycan tək deyil deməkdir. Prezident Ərdoğanın Şuşaya səfəri regionda təhlükəsizliyin və uzunmüddətli sülhün bərqərar olmasına yol açacaqdır.\nSəfər çərçivəsində bir çox sənədlər imzalanıb ki, bu sənədlərin adı Şuşa ilə bağlıdır. Məsələn Şuşa bəyannaməsi və ya Şuşa sazişi kimi tarixə düşəcək. Düşünürəm ki, imzalanan sənədlərin əhatə dairəsi çox genişdir. Bu bir daha onu göstərir ki, Türkiyə və Azərbaycan bir-birinə daha da çox yaxınlaşırlar.\nİşğaldan azad olunmuş ərazilərin yenidənqurulmasında Türkiyə birinci yerdə iştirak edir. Düşünürəm imzalanacaq sənədlərin içərisində iqtisadi gəlirli birgə layihələr də yer alacaqdır. Ümumiyyətlə qeyd etmək istəyirəm ki, Milli Qurtuluş Günündə Türkiyə Prezidentinin Şuşaya səfəri bayramımıza bayram qatmışdır. 1993-cü ilin 15 iyununda xalqın təkidi və tələbi ilə Ümumimilli lider Heydər Əliyev hakimiyyətə qayıdaraq Azərbaycanı qurtuluşdan tərəqqiyə aparmışdırsa, bu gün Heydər Əliyevin ideyalarının Prezident İlham Əliyev tərəfindən uğurla davam etdirilməsi sayəsində ölkəmiz tərəqqidən zəfərə yüksəlib. 2021-ci ilin 15 iyunu isə Türkiyə və Azərbaycan Prezidentlərinin işğaldan azad olunmuş ərazilərimizə yenidən ruh qaytarılan günün başlanğıc tarixi kimi yazılacaqdır".


Ana səhifə » Qəzetin pdf formatı\t» Nur-Sultanda MDB-də rəqəmsallaşma sahəsinin inkişafı müzakirə edilib\nAZƏRTAC xəbər verir ki, birliyə üzv dövlətlərin rabitə nazirlərinin rəhbərlik etdiyi nümayəndə heyətinin iştirak etdiyi iclasa Beynəlxalq Telekommunikasiya İttifaqı, Ümumdünya Poçt İttifaqı, MDB İcraiyyə Komitəsinin nümayəndələri qatılıb.\nİştirakçılar internet texnologiyaları və rəqəmsal inkişaf sahəsində prespektivlər, rabitə şəbəkələrində saxtakarlıqla mübarizə, poçt təhlükəsizliyi məsələləri haqda müzakirələr aparıb, üzv ölkələrin hesabatları dinlənilib.\nSözügedən toplantıda Regional Rabitə Birliyinin İcraiyyə Komitəsinin Rabitə Administrasiyaları Başçıları Şurasının qərarlarının həyata keçirilməsi üzrə il ərzindəki fəaliyyəti müzakirə edilib.\nİclas iştirakçıları Qazaxıstanın Baş naziri Askar Maminlə də görüşüblər. Görüşdə cari ilin oktyabrın sonunda Misirin Şarm əş-Şeyx şəhərində keçiriləcək ümumdünya radiorabitə konfransına hazırlıq məsələləri müzakirə olunub.\nQazaxıstanın Rusiya, Çin və Orta Asiyaya telekommunikasiya trafikini təmin edə biləcək nəqliyyat infrastrukturu qurmaq planları barədə məlumat verən hökumət başçısı Xəzər dənizinin dibi ilə Azərbaycan ilə fiber-optik rabitə xətlərinin çəkilişi üçün hazırlıq işləri görüldüyünü və 2021-ci ilin sonunadək başa çatacağını bildirib.


Xəzər kitab - Android app on AppBrain\nAndroid Apps > Books & Reference > Xəzər kitab\nCaspian publishing electronic versions of books\nby Xəzər Nəşriyyatı\nApr 20, 2020 New App Version 1.2.3 in BOOKS_REFERENCE for Free\nJeyhun Salimov 7/11, Baku, Azerbaijan\n“Xəzər Nəşriyyatı” 2007-ci ildən fəaliyyət göstərir. Məqsədi mənəvi və əxlaqi dəyərlər mövzusunda kitablar çap edərək xalqımızın maariflənməsində yaxından iştirak etməkdir. “Kimsə Kitabsız qalmasın” şüarı ilə fəaliyyətini davam etdirən Nəşriyyat bu günədək gözəl fəzilətlər və əxlaqi dəyərlər, elmi, ailə, uşaq ədəbiyyatı, roman və s. mövzularda 90-dan çox kitab, kitabça və dərgi nəşr edərək oxucularına təqdim etmişdir.\nBu proqram “Xəzər Nəşriyyatı”nın virtual kitabxanasıdır. Android əməliyyat sistemi ilə işləyən bütün telefon və planşetlər üçün nəzərdə tutulmuşdur. Oxucular kitabları asanlıqla yükləyə, istənilən formatda oxuya bilərlər. Proqramda 5 adda kitab hədiyyə edilir. Onlayn kitab proqramı mərhələli təkmilləşdirilir və müxtəlif vaxtlarda kitablar əlavə olunur.\nQeyd: Pullu kitabları aldıqdan sonra 2 fərqli cihazda yükləyib istifadə etmək mümkündür. Eyni google hesabı ilə vahid zamanda yalnız 2 müxtəlif cihazda pullu kitabları yükləyib oxuya bilərsiniz. Cihazı dəyişdikdə proqram daxilindəki "Cihazı sil" menyusundan istifadə etmək lazımdır. Bu zaman cihazdakı məlumatlar və bazada bu cihaz barədə məlumat silinir. Ancaq bundan sonra yeni cihaza aldığınız kitabları yükləyə biləcəksiniz.\nAxtarış tag-ləri: xezer , kitab , dini , peygember , peyğəmbər , namaz , oruc , günah , gunah , savab , iman , dua , zikr , tovbe , tövbə , destemaz , dəstəmaz , qul haqqi , qul haqqı , sunnet , sünnət , quran\ncihazda cihazı destemaz dəyərlər edərək etmək ilə istifadə kitab kitablar kitabları kitabxanasıdır müxtəlif mərhələli nəşriyyatı oxuya peygember proqram pullu qul sonra xəzər yükləyib yükləyə əxlaqi\ndənə edin ilə kitablarınızı olmasa pul pulsuz qalanı teşekkürlər zəhmət\nbütün edin kitablarınızı olmasa pulsuz teşekkürlər zəhmət\ndənə iki ilə pul pulsuz qalanı\nAndroid Jetpack core Firebase Google Cloud Messaging (GCM) Google Analytics Volley jsoup: Java HTML Parser Simple Logging Facade for Java (SLF4J) epublib\nMəzənnə - Azərbaycan bankları\nSattar Hummatli - MobAppHome


Əkizlər və Xərçəng Uyumluluğu: ♥ Bütün xərclərdə Bir -birindən çəkinin - Astrologiya\nƏkizlər və Xərçəng Uyumluluğu: ♥ Bütün xərclərdə Bir -birindən çəkinin\nƏkizlər və Xərçənglər münasibət qurmaq üçün çox yetkin deyillər və tez -tez sərhəd yaratmaqda çətinlik çəkirlər. Tezliklə görəcəksiniz ki, onların uyğunluğu ümidverici deyil.\nBu ikili, ehtiyatsız davranışlarını ortaq cəhətlərindən ən böyüklərindən biri saya bilər. Bu yerlilər bir -birləri kimi əhval -ruhiyyəli və gözlənilməzdirlər ki, bu da qeyri -sabit və hətta uçucu bir əlaqəyə səbəb olur. Əkizlər və Xərçənglər təəssüf ki, birləşmə və ayrılma dövrünə düşəcəklər və hətta yumor hissi də onları xilas edə bilməz. Bu cütlüyün uyğunluq hesabını və niyə heç vaxt bir -birləri ilə görüşməmələrini kəşf edin.\n'Əkizlər və Xərçəng bir -birindən bir mil uzaqlaşmalıdır!'\nƏkizlər və Xərçəng uyğunluq balı: 0/5\nƏkizlər Merkuri, Xərçəng Ay tərəfindən idarə olunur. Ay intuisiya və həssaslığın simvoludur. İkisi arasında, asanlıqla anlaşılmazlıqlar ola bilər. Əkizlər, hər zaman sevgi arzulayan Xərçəng şəxsiyyəti ilə üz -üzə qaldıqları zaman hisslərindən ayrı düşə bilərlər. Xərçəng müstəqil Əkizləri asanlıqla boğa bilər. Peşəkar olaraq Əkizlər masaya praktik bir fikir gətirir, Xərçəng isə qarışığa yaradıcılıq qatır. Ancaq sevgidən çox dostluq üstünlük təşkil edir. Əylənməyi bilirlər, amma romantik hisslər qeyri -sabitdir.\nmələk rəhbərliyi 333 tarot\nNiyə bu ikili nəticə verə bilər\nBu matç dostluq baxımından sevgidən daha uyğundur, çünki hər ikisi də Bürc işarələri bir az çox uşaqdır işlərin romantik şəkildə işləməsini təmin etmək. Romantik bir cüt olaraq, bu matç yaşamaq üçün çoxlu eniş -yoxuş yaşayacaq. Bu cütlük sevgi içində çalışacaqsa uşaq davranışlarını unutmaq lazımdır.\nOnları uyğunsuz edən nədir\nƏbədi gənclik və uşaqlıq arasında, məsafəni saxlamaq çətin olacaq, günlər, həftələr və ya aylar keçdikcə münasibətləriniz sürətini itirəcək və yetkinləşməyincə heç nə edə bilməyəcəksiniz. Anlaşılmazlıqlar bu əlaqənin əsas risklərindən biridir. Əkizlər, hər zaman sevgi və sevginin sübutu tələb edən bir Xərçəng qarşısında öz hisslərində yüngül və ayrı görünə bilər. Digər tərəfdən, Xərçəng, arxayınlaşmaq və ya sakitləşmək tələbləri ilə olduqca müstəqil Əkizləri boğa bilər.\n- Bu giriş haqqında daha çox məlumat əldə edin Əkizlər haqqında 15 fakt -\nSizin hissiniz zovq yox olacaq ... Onları həmişə yeni şeylər sınamağa sövq edən gənclik ruhudur? Bəlkə də belədir! Hər halda, bu iki işarənin ortaq nöqtələr tapdığı bir sahə varsa, bu cinsiyyətdir!\nBu matç iş ortaqları arasında yaxşı işləyəcək. Bir cüt olaraq Əkizlər qeyri -sabitdir və Xərçəng əhval -ruhiyyəlidir: uzun müddətdə birlikdə yaşamaq üçün hər iki tərəfdaş bütün şıltaqlıqları unutmalı və mübahisəni xırdalıqdan yuxarı qaldırmalıdır.\nSusan Taylor, Əkizlər şəxsiyyətinə ehtiyacınız olan bütün anlayışları hazırladı və hələ bilmirsinizsə yüksələn işarənizi hesablamağa təşviq edir!\nBürcünüzə əsaslanaraq 2020 -ci il\nHansı 6 Bürc İşarəsi Bu Yaz Sevgi Tapmaqda Ən Yaxşı Çekimdir?\nən yaxşı xam kakao tozu markası\nbədəndəki molların mənası\n66 mələk sayı əkiz alov\nən yaxşı üzvi kakao tozu\n3 nömrəsinin əhəmiyyəti